Δίκη για βιασμό ταξιτζή από ηθοποιό: Με κλάματα ο οδηγός- "Είμαι στρέιτ, καθαρό αρσενικό" | Flash.gr\nFlash.gr / Ελλάδα / Δίκη για βιασμό ταξιτζή από ηθοποιό: Με κλάματα ο οδηγός- “Είμαι στρέιτ, καθαρό αρσενικό”\nΔίκη για βιασμό ταξιτζή από ηθοποιό: Με κλάματα ο οδηγός- “Είμαι στρέιτ, καθαρό αρσενικό”\nFLASH TEAM 25.11.2019 | 20:38\nΟ ηθοποιός αρνείται την κατηγορία που του αποδίδεται μετά από καταγγελία του οδηγού, τον οποίο έχει μηνύσει για ψευδή καταμήνυση και ενώπιον του δικαστηρίου, δήλωσε πως αποδέχεται μόνο την κατοχή ναρκωτικών ουσιών για ιδία χρήση.\nΟ 25χρονος οδηγός περιέγραψε τη δική του εκδοχή για όλα όσα βίωσε από το απόγευμα της 13ης Νοεμβρίουτου 2018, όταν δέχθηκε κλήση από τον ηθοποιό μέσω γνωστής εφαρμογής για να τον παραλάβει από το κέντρο της Αθήνας\nΚατέθεσε στο δικαστήριο ότι ο ηθοποιός από την αρχή του έκανε ερωτήσεις ερωτικής φύσεως, τς οποίες ο ίδιος, όπως είπε, επιχείρησε να σταματήσει.\nΟδηγός και πελάτης σταμάτησαν και έφαγαν σε ταχυφαγείο, όπου φέρονται να έμειναν για περίπου μία ώρα.«Βγήκα από την τουαλέτα και μου πρότεινε να με κεράσει κάτι, αφού θα έτρωγε ο ίδιος. Σκέφτηκα ότι καλή τη καρδία με κερνάει και εγώ δεν θα χρεώσω την αναμονή. Μου έχει ξανασυμβεί τέτοια περίπτωση», είπε ο 28χρονος.\nΣτη συνέχεια υποστήριξε πως άνοιξε το ταξί στον κατηγορούμενο για να πάει να πάρει τα τσιγάρα του, διότι ήθελε να καπνίσει. Μέσα στο ταξί του, ωστόσο, όπως ανέφερε υπήρχε ένα κύπελλο με καφέ που του είχε ετοιμάσει από νωρίς το πρωί της ίδιας ημέρας η σύντροφός του.\nΣτησυνέχεια έκαναν ακόμη μία στάση, έξω από κατάστημα (-) shop, όπου ο ηθοποιός, σύμφωνα με τη μαρτυρία του 25χρονου, προχώρησε σε κάποια αγορά.\nΑφού ξεκίνησαν ξανά την διαδρομή, σύμφωνα πάντα με τον 25χρονο, ο κατηγορούμενος του ζήτησε να κάνει μια ακόμη στάση έξω από κατάστημα (-) shop και πάλι στο κέντρο της Αθήνας. Κατά τον ίδιο, εκεί ο ηθοποιός έκανε αγορές καθώς κρατούσε μια σακούλα στα χέρια του επιστρέφοντας στο ταξί. Ακολούθως, ο 28χρονος ανέφερε πως συνέχισαν τη διαδρομή τους χωρίς ο ίδιος να γνωρίζει τον τελικό προορισμό της διαδρομής.\n– Μητέρα: Αγόρι μου, ψυχή μου. Γελάει, πώς δεν σε έστειλε στο θάνατο…. Γελάνε Θεέ μου… θα το ‘χα στο χώμα το παιδάκι μου. Κοροϊδεύουν κιόλας. Να μην το ζήσει άλλη μάνα αυτό…\n– Ακροατήριο: Φτάνει το σόου, ωραία η παράσταση…\n– Οδηγός: Ποιος το είπε αυτό ρε! Θα μου μείνει στα χέρια….\nΑφού το δικαστήριο επανήλθε ο 25χρονος συνέχισε την κατάθεση του λέγοντας ότι ακόμα και ο ίδιος άργησε να καταλάβει τι πραγματικά είχε συμβεί, καθώς βρισκόταν υπό την επήρεια ουσιών. «Αλλιώς θα του έσπαγα τα μούτρα. Είμαι στρέιτ, καθαρό αρσενικό και δεν δέχομαι από κανέναν να μου πει το αντίθετο», είπε. Παράλληλα, υποστήριξε στο δικαστήριο ότι ο κατηγορούμενος είχε λιποθυμήσει ενώ έπινε κάτι από ένα μπουκαλάκι. Βλέποντας τον, όπως ανέφερε, σε αυτή την κατάσταση αποφάσισε να τον πάει ο ίδιος στο Ιπποκράτειο Νοσοκομείο, παρότι νωρίτερα είχε καλέσει ασθενοφόρο.\nΟ οδηγόςυποστήριξε ότι την επόμενη ημέρα, πήγε στο Αστυνομικό Τμήμα προκειμένου να καταθέσει μήνυση για ληστεία. Εκεί, οι αστυνομικοί τον παρέπεμψαν σε ιατροδικαστή, ο οποίος -όπως ανέφερε- τού ανακοίνωσε ότι «με είχαν παραβιάσει». «Νόμιζα ότι θα έπεφτα θύμα ληστείας. Σκόπευα να τον καταγγείλω για απόπειρα ληστείας, αυτό νόμιζα ότι συνέβη μέχρι που πήγα στον ιατροδικαστή. Μετά ήθελα να με κλειδώσουν σε ένα κελί με εκείνον και να τον φάω ζωντανό», ανέφερε ο νεαρός άνδρας.\nFLASH TEAM 17.11.2019 | 19:00\nFLASH TEAM 22.11.2018 | 22:53


Υδραστίς για λοιμώξεις του αναπνευστικού, φαρυγγίτιδα, αμυγδαλίτιδα, βήχα και ιγμορίτιδα - Προϊόντα της Φύσης\nΥδραστίς για λοιμώξεις του αναπνευστικού, φαρυγγίτιδα, αμυγδαλίτιδα, βήχα και ιγμορίτιδα\nαπό Η τροφή μας το φάρμακό μας · Δημοσιεύτηκε 16 Μαρτίου 2017 · Ανανεώθηκε 16 Μαρτίου 2017\nΗ φαρμακευτική της ονομασία είναι Hydrastis Canadensis (Υδραστίς η Καναδική), ενώ η αγγλική του ονομασία Golden Seal αναφέρεται προφανώς στο κίτρινο χρώμα της ρίζας του φυτού. Είναι παραδοσιακό θεραπευτικό βότανο των ιθαγενών της Αμερικής. Οι Τσερόκι το χρησιμοποιούσαν για τη δυσπεψία, τις τοπικές φλεγμονές και τη βελτίωση της όρεξης, ενώ οι Ιροκουά το χρησιμοποιούσαν για τον βήχα σε κοκίτη και την διάρροια, σε προβλήματα ήπατος, πυρετό και ξινίλες στομάχου.\nΤο χρησιμοποιούσαν επίσης για τα αέρια και ως εμετικό για τους χολερικούς. Eφτιαχναν ένα έγχυμα σε συνδυασμό με άλλες ρίζες για τον πόνο των αυτιών και για το πλύσιμο ευαίσθητων ματιών. Με το λίπος της αρκούδας έφτιαχναν ένα αποτελεσματικό εντομοαπωθητικό. Οι πρώτοι άποικοι το έμαθαν από τους ιθαγενείς και σύντομα το βότανο έγινε ευρέως γνωστό.\nΣτην Ευρώπη ήρθε το 1760 και αρχικά καλλιεργήθηκε ως καλλωπιστικό ενώ για τις θεραπευτικές του ιδιότητες έγινε γνωστό το 1798. Κατά τον 19ο αιώνα ήταν πολύ δημοφιλές βότανο στην γηραιά Ήπειρο, όπου έγινε ευρέως γνωστό στους οπαδούς του Τόμσον (ιδρυτής του κινήματος Φυσικής Ιατρικής στις ΗΠΑ) και τους Εκλεκτικούς γιατρούς (η σχολή των Εκλεκτικών ιδρύθηκε από τον Γούστερ Μπιτς στη δεκαετία του 1930 και χρησιμοποιούσαν θεραπείες με βότανα και μεθόδους των ιθαγενών) και συμπεριλαμβανόταν στην Φαρμακοποιία των Ηνωμένων Πολιτειών μέχρι το 1926.\nΑποτέλεσμα της έντονης αποδοχής του ως θεραπευτικό βότανο ήταν η μεγάλη ζήτηση του βοτάνου στην Ευρώπη τα επόμενα χρόνια. Το 1905 αναφέρθηκαν για πρώτη φορά οι συνέπειες της υπερβολικής κατανάλωσης του βοτάνου που είχαν ως αποτέλεσμα να μειωθούν σημαντικά οι διαθέσιμες ποσότητες. Το πρόβλημα της παραγωγής σε σχέση με την ζήτηση υπάρχει ακόμη και σήμερα, με αποτέλεσμα την υψηλή τιμή διάθεσης του βοτάνου.\nΤο φυτό ανθίζει την Άνοιξη και η συλλογή του γίνεται το Φθινόπωρο, μετά την ωρίμανση των σπόρων. Τα φυτά που συλλέγονται πρέπει να είναι τουλάχιστον 3 ή 4 ετών και για θεραπευτικούς σκοπούς χρησιμοποιείται η ρίζα και το ρίζωμα του φυτού.\nΠεριέχει τα αλκαλοειδή: υδραστίνη, καναδίνη, καναλιδίνη. Η βερβερίνη εμφανίζει ισχυρή αντιβιοτική δράση σε αρκετούς μικροοργανισμούς και οφείλει τις περισσότερες ειδικές χρήσεις της στην ισχυρή τονωτική δράση που ασκεί στις βλεννογόνους μεμβράνες του σώματος.\nΔιαθέτει, λοιπόν, αντιβιοτικές, αντιφλεγμονώδεις, αντισηπτικές και καθαρκτικές ιδιότητες και αποτελεσματική δράση κατά των ιώσεων και των μολύνσεων από βακτήρια. Αντιμετωπίζει λοιμώξεις του αναπνευστικού, την φαρυγγίτιδα, την αμυγδαλίτιδα, τον βήχα και την ιγμορίτιδα.\nΕνισχύει την λειτουργία της πέψης, δρά κατά των λειτουργικών διαταραχών του στομάχου, του έλκους του δωδεκαδακτύλου, και της απώλειας της όρεξης. Χρήσιμη επίσης για δερματικές παθήσεις όπως έκζεμα, την τριχοφυτία, τον κνησμό, την ωταλγία και την επιπεφυκίτιδα, αλλά και ερεθισμούς και εγκαύματα.\nΗ Υδραστίδα είναι ένα από τα πιο χρήσιμα φυτά που έχουμε στη διάθεσή μας. Δρα ως στυπτικό, τονωτικό, διεγερτικό της χολής, αντικαταρροϊκό, καθαρτικό και επουλωτικό.\nΗ υδραστίδα περιέχει μια ένωση που ονομάζεται βερβερίνη, η οποία σκοτώνει πολλούς τύπους βακτηριδίων και μικροβίων. Η βερβερίνη ενεργοποιεί επίσης τα λευκά αιμοσφαίρια και τα καθιστά πιο αποτελεσματικά στην καταπολέμηση της μόλυνσης και την ενίσχυση του ανοσοποιητικού συστήματος.\nΕχει αντισηπτικές ιδιότητες και χρησιμοποιείται για την απολύμανση των πληγών στο δέρμα. Ακόμα, συνιστάται συχνά για την πρόληψη και τη θεραπεία των λοιμώξεων του ουροποιητικού συστήματος.\nΟι περισσότερες από τις χρήσεις της Υδραστίδας οφείλονται στην ισχυρή τονωτική δράση που ασκεί στις βλεννογόνες μεμβράνες του σώματος. Είναι ιδιαίτερα χρήσιμη σε προβλήματα του πεπτικού συστήματος, όπως η γαστρίτιδα, τα σηπτικά έλκη και η κολίτιδα. Η διέγερση που προκαλεί η πικρή της γεύση την κάνει χρήσιμη στην ανορεξία. Ωφελεί στις καταρροϊκές καταστάσεις και ιδιαίτερα στην καταρροή του ανώτερου αναπνευστικού συστήματος.\nΗ τονωτική και στυπτική της δράση την κάνουν χρήσιμη σε προβλήματα μηνορραγίας (υπερβολική έμμηνη ροή) και αιμορραγίες γενικότερα… Βοηθά κατά τη διάρκεια του τοκετού.\nΑποφεύγεται όμως κατά τη διάρκεια της εγκυμοσύνης γιατί διεγείρει τους ακούσιους μυς της μήτρας.\nΛόγω της αντιμικροβιακής δράσης της, η υδραστίδα διαθέτει μακρύ ιστορικό χρήσης για μολυσματική διάρροια, λοιμώξεις της αναπνευστικής οδού και κολπικές λοιμώξεις.\nΣυχνά συνίσταται από βοτανοθεραπευτές σε συνδυάζεται με εχινάκια για την αντιμετώπιση κρυολογημάτων και συμπτώματα γρίπης.\nΑποτελεί εξαιρετικό και θεωρείται μοναδικής αξίας βότανο στη θεραπεία της ιγμορίτιδας.\nΤο φυτό είναι ιδιαίτερα αποτελεσματικό στην αντιμετώπιση της μετωπιαίας ιγμορίτιδας με πράσινες ή κίτρινες δύσοσμες παχύρευοτες εκκρίσεις στη φροντίδα πληγών της ρινικής κοιλότητας, στη ρινική καταρροή καθώς και στην αντιμετώπιση της ξήρανσης των ρινικών βλεννογόνων.\nΓια τα στομαχικά προβλήματα συνδυάζεται άριστα με την Σπειραία και το Χαμομήλι. Για την αιμορραγία της μήτρας με το Τρίλλιο. Εξωτερικά για πλύσεις σε περιπτώσεις ερεθισμού και κνησμού, συνδυάζεται με απόσταγμα Αμαμηλίδας. Σαν σταγόνες για το αυτί συνδυάζεται με Βερμπάσκο.\nΣυμφόρηση και φλεγμονή του ιγμόρειου (ιγμορίτιδα) με ή χωρίς αίσθημα πόνου\nΞήρανση και ερεθισμός ρινικών διόδων\nΚρυολογήματα που προκαλούν κρούστα στη μύτη\nΠαρασκευάζεται ως έγχυμα. Ρίχνουμε ένα φλιτζάνι βραστό νερό σε μισό έως 1 κουταλάκι του τσαγιού κονιοποιημένο βότανο και το αφήνουμε 10-15 λεπτά. Το ρόφημα το πίνουμε 3 φορές την ημέρα.\nΥπό μορφή βάμματος η δοσολογία είναι 0,5-2ml τρεις φορές την ημέρα.\nΠρέπει να αποφεύγονται οι μεγάλες δόσεις. Λόγω της ικανότητάς του διεγείρει τις συσπάσεις της μήτρας δεν επιτρέπεται η χρήση του από τις εγκύους.\nΑνεβάζει την πίεση και κατά συνέπεια δεν πρέπει να την χρησιμοποιούν όσοι έχουν υψηλή πίεση ή έχουν καρδιακά προβλήματα.\nΗ κατανάλωση φρέσκου φυτού μπορεί να προκαλέσει εξέλκωση των βλεννογόνων.\nαπό Η τροφή μας το φάρμακό μας · Published 1 Φεβρουαρίου 2017\nΜποτσίκι, κρεμμύδα ή σκιλλοκρέμμυδο, το γούρι της Πρωτοχρονιάς\nαπό Η τροφή μας το φάρμακό μας · Published 25 Δεκεμβρίου 2013 · Last modified 9 Δεκεμβρίου 2017\nΕπόμενο άρθρο Τα 22 σημαντικότερα ελληνικά βότανα: Ιδιότητες και χρήσεις\nΠροηγούμενο άρθρο Τα άρρωστα ούλα μπορεί να δημιουργήσουν πρόβλημα στους πνεύμονες\nΑν δεν υπάρχει εαυτός, δεν υπάρχει κάποιος που να υποφέρει\nΥπόσχομαι στον εαυτό μου… να προσπαθήσω


Παναθηναϊκος: Ντροπή μας, μόνο αυτό... • NewsPAO 22/12/2017\n22/12/2017\tEditorial · Bloggers Παναθηναϊκού, Ποδόσφαιρο - Παναθηναϊκός | Νέα, Ειδήσεις & Μεταγραφές Αφήστε ένα σχόλιο\nΝτροπή μας, μόνο αυτό…\nΣε μια από τις σημαντικότερες εκλογές της πενταετίας οι φίλοι του Παναθηναϊκού… σιώπησαν…!\nΑπό τα 4076 τακτικά μέλη της Παναθηναϊκής Συμμαχίας μόλις 419 μέλη συμμετείχαν στις εκλογές του νέου ΔΣ του σώματος. Δηλαδή, γύρω στο 10% πήρε θέση αναφορικά με το επόμενο διοικητικό συμβούλιο… Ο αριθμός αυτός αηδιάζει, τρομάζει και προκαλεί απορία!\nΟ μέσος Παναθηναϊκός, αυτός ντε που έχει άποψη επί παντώς επιστητού, αυτός που κράζει αδιακρίτως στα μέσα κοινωνικής δικτύωσης, επέλεξε σήμερα να μείνει ανενεργός σε μια σημαντική στιγμή. Τα ερωτήματα για το πώς δημιουργήθηκε το χρέος, πού πήγαν τα λεφτά της Συμμαχίας, που πήγαν τα λεφτά του κόσμου, τι σκατά θα γίνει την επόμενη μέρα στην αγαπημένη μας ομάδα μάλλον δεν απασχολούν όσο θα έπρεπε. Πώς στο διάολο περιμένεις αδερφέ Παναθηναϊκέ να αλλάξει κάτι εφόσον σιωπείς…;\nΔικαιολογίες δεν υπάρχουν! Δεν ήταν εκλογές… εμπορικές. Πολλά μέσα μπορεί να σιώπησαν εσκεμμένα για να μην χαλάσει η… συνταγή, αλλά και πάλι δεν υπάρχει δικαιολογία! Όλα τα μέλη ήταν ενήμερα. Μάλιστα, δεν χρειαζόταν καν να ψηφίσουν με φυσική παρουσία, αφού υπήρχε η δυνατότητα να ψηφίσει κάποιος και διαδικτυακά. Δύο λεπτά από τη ζωή μας λοιπόν, μπας και αλλάξει κάτι σε αυτή τη ρημάδα την κατάσταση… Ντροπή μας, μόνο αυτό…\nΚλείνοντας να ευχηθούμε στα μέλη που θα απαρτίσουν το νέο ΔΣ καλή θητεία και καλά αποτελέσματα! Βλέποντας τα ονόματα οπλιζόμαστε με ελπίδα. Είμαστε βέβαιοι ότι θα καταθέσουν ψυχή και σώμα για να… βγει άκρη…\nΠροηγούμενο Τα αποτελέσματα των εκλογών: Σάρωσε η Τατιάνα Πιτυχούτη!\nΕπόμενο Η βαθμολογία της Euroleague (pic)\n“Είχα πρόταση από τον Παναθηναϊκό”\n«Ο Παναθηναϊκός σχεδιάζει να φύγει από την Ευρωλίγκα»


«Ψηλώνει» ο Α.Σ.Κ. με Νίκο Καλλέ | mouzakinews.gr\nHome Αθλητικά «Ψηλώνει» ο Α.Σ.Κ. με Νίκο Καλλέ\non: Αύγουστος 07, 2018 In: Αθλητικά, Θεσσαλία, Καρδίτσα, Ροή Ειδήσεων\nΟ ύψους 2.11 μ. σέντερ η έκτη προσθήκη στο ρόστερ της ομάδας\nΟ Α.Σ.Καρδίτσας Μέλι ΑΤΤΙΚΗ, ανακοινώνει την προσθήκη του Νίκου Καλλέ στο ρόστερ της ανδρικής ομάδας. Ο ύψους 2.11 σέντερ προσφέρει σημαντική ενίσχυση στην ομάδα μας κοντά στο καλάθι ενόψει του νέου πρωταθλήματος της Α2 Εθνικής, με την εμπειρία και το ταλέντο του.\nΟ 31χρονος αθλητής, προέρχεται από συνεχή και επιτυχημένη πορεία στο υψηλότερο επίπεδο, καθώς μετρά οκτώ σεζόν στη Basket League και άλλες τέσσερις στο πρωτάθλημα της Α2. Ξεκίνησε την επαγγελματική του καριέρα αγωνιζόμενος στην Α2 Εθνική με την ομάδα του Ηρακλή την τριετία 2006-2009. Το 2009 έκανε το μεγάλο άλμα στην Α1 και για πέντε συνεχείς σεζόν την περίοδο 2009-2014 αγωνίστηκε με τη φανέλα του ΠΑΟΚ. Τη σεζόν 2014-15 βρέθηκε στην Ελευσίνα επίσης στην Α1, ενώ τη διετία 2015-2017 συνέχισε την καριέρα του στην πρώτη κατηγορία με τα χρώματα των Τρικάλων. Την περασμένη σεζόν, αγωνίστηκε στην Α2 Εθνική με τον Ερμή Αγιάς. Συνολικά, ο Νίκος Καλλές μετρά 177 αγώνες στην Α1 και 73 ματς στην Α2, ενώ με τη φανέλα του ΠΑΟΚ αγωνίστηκε επίσης σε 19 ματς του Eurocup.\nTags: Α.Σ.Κ. Μέλι ΑττικήΝίκος Καλλές


Ούτε οβίδα, ούτε βόμβα το... μυστήριο αντικείμενο που έκλεισε το Σύνταγμα! | Panathinaikos24.gr\nΛήξη συναγερμού σήμανε στο Σύνταγμα!\nΚάποια… σύνεργα παλαιότερων εργασιών ήταν τελικά το αντικείμενο το οποίο προκάλεσε την κινητοποίηση τόσο του Τμήματος Εξουδετέρωσης Εκρηκτικών Μηχανισμών (ΤΕΕΜ) της ΕΛ.ΑΣ., όσο και του Τάγματος Εκκαθάρισης Ναρκοπεδίων Ξηράς (ΤΕΝΞ) του Ελληνικού Στρατού, στη συμβολή των οδών Ερμού και Νίκης, κοντά στο Σύνταγμα, στο κέντρο της Αθήνας.\nΣύμφωνα με την ΕΡΤ, αν και αρχικά θεωρήθηκε πως το αντικείμενο ήταν είτε οβίδα, είτε βόμβα από την εποχή του Β’ Παγκοσμίου Πολέμου, τελικώς διαπιστώθηκε μετά από έρευνα ότι δεν ήταν παρά εξαρτήματα παλαιότερων εργασιών της ΔΕΗ στο σημείο.\nΑποκλείστηκε η περιοχή – Έκλεισαν οι σταθμοί του μετρό\nΕίχε προηγηθεί κινητοποίηση τόσο της αστυνομίας, όσο και του στρατού, στελέχη των οποίων έσπευσαν στο σημείο όταν κατά τη διάρκεια εργασιών της ΕΥΔΑΠ, εργάτες εντόπισαν ένα ύποπτο αντικείμενο.\nΗ περιοχή αποκλείστηκε από αστυνομικές δυνάμεις για λόγους ασφαλείας, ενώ σύμφωνα με τη δημόσια τηλεόραση, εκκενώθηκαν και παρακείμενα κτίρια – γραφεία και ξενοδοχεία.\nΠαράλληλα, προσωρινά έκλεισαν οι σταθμοί του μετρό Σύνταγμα και Πανεπιστήμιο. Αρχικά οι συρμοί διέρχονταν χωρίς στάση από τους δύο σταθμούς, ενώ αργότερα με εντολή της ΕΛ.ΑΣ. σταμάτησε και η διέλευση των συρμών, με την κίνηση να γίνεται στα τμήματα Ομόνοια – Ανθούπολη και Ακρόπολη – Ελληνικό στη γραμμή 2 και Μοναστηράκι – Αγ. Μαρίνα και Ευαγγελισμός- Αεροδρόμιο στη γραμμή 3.\nΠλέον, οι σταθμοί του μετρό άνοιξαν, με τα δρομολόγια στο μετρό να εκτελούνται κανονικά.\nΠάντως, το έργο των αρχών διευκολύνθηκε από το γεγονός πως η κίνηση στην περιοχή είναι μειωμένη, λόγω των μέτρων για τη μείωση της διασποράς του κορονοϊού.\nΜεγάλη αναστάτωση επικρατεί στο στρατόπεδο Κατσιμήτρου, του Περάματος στα Ιωάννινα, καθώς 31 στρατιώτες βρέθηκαν θετικοί...\nΤι περιλαμβάνει το σημερινό πρόγραμμα - Ολες οι αθλητικές μεταδόσεις.\nΜπορεί το lockdown να πήρε παράταση ως τις 7/12 όμως τα δεδομένα για την άρση...


Αναγνωρίζοντας την πραγματικότητα: ένα πρώτο, σοβαρό βήμα - Ειδήσεις - νέα - Το Βήμα Online\nΑναγνωρίζοντας την πραγματικότητα: ένα πρώτο, σοβαρό βήμα\nΣτην αποκαλυψιακή φιλολογία περί Τρίτου Παγκοσμίου, η «σπίθα» που ανάβει στη Μέση Ανατολή ή στον Περσικό Κόλπο παίζει, εδώ και χρόνια, σημαντικό ρόλο. Η σχετική βιβλιογραφία μεγαλώνει, μα ακόμα περισσότερο η συναφής φιλμογραφία και ο χειρισμός του θέματος από την ποπ κουλτούρα. Αυτή η τελευταία, ως γνωστόν, λατρεύει τις καταστροφές και προαναγγέλλει τις κρίσεις, αρκεί να έχει δει κανείς τη σειρά «Homeland» ή μια άλλη που παίζεται αυτόν τον καιρό με τον τίτλο «Μεσσίας» («Messiah»).\nΑποκάλυψη, μεσσιανισμοί και κυρίως πρόγνωση του χειρότερου σεναρίου έχουν λοιπόν την τιμητική τους και πώς να μην την έχουν με κρατικές δολοφονίες, πυραύλους και απειλές. Υπάρχει, φυσικά, και το αντίπαλο δέος, το κόμμα των μαχητικά αισιόδοξων και των προφητών του «καλύτερου δυνατού» κόσμου. Από τον Στίβεν Πίνκερ μέχρι τον Ματ Ρίντλεϊ και πολλούς άλλους, η έμφαση δίνεται στις επιτυχίες, στα ιατρικά και επιστημονικά επιτεύγματα και σε στατιστικές που δείχνουν μείωση της ακραίας βίας και άνοδο του επιπέδου ζωής σε μεγάλα τμήματα του πλανήτη.\nΑν θέλουμε όμως να σκεφτούμε πολιτικά αυτή την εποχή, δεν χρειαζόμαστε ούτε τις μανιέρες του καταστροφισμού ούτε τις λίστες επιτυχιών και τη διαρκή κολακεία προς τα κεκτημένα του πολιτισμού μας (που είναι ανεκτίμητα και αχάριστη η υποτίμησή τους). Πιο χρήσιμο θα ήταν να σταθούμε στις ανασφάλειες της εποχής και στο πώς θα μπορούσαν αυτές να περιοριστούν και να ελεγχθούν πολιτικά, αν αυτό είναι πλέον δυνατό. Ο καταστροφισμός μπορεί να έχει τη χάρη του με την αισθητική σημασία – άλλωστε, από τη ρομαντική εποχή μέχρι τις σειρές του Netflix, αποτελεί μια σταθερά των τεχνών μας -, όμως δεν προδιαθέτει σε κάποιο ενεργό πολιτικό ενδιαφέρον. Οι «θεατές» και όσοι εισπράττουν τη ρητορική του Ολέθρου αφήνονται έκθετοι σε διάφορες φοβίες, σε εικόνες φρίκης και με ένα αίσθημα συντριπτικής προσωπικής αδυναμίας μπροστά σε ανεξέλεγκτα φαινόμενα. Η πολιτική όμως αρχίζει πάντα όταν πιστεύουμε πως είναι δυνατό το καλύτερο, το να συμβούν δηλαδή διαφορετικά τα πράγματα. Αυτό δεν σημαίνει αγνόηση των δεινών ή την άχρωμη και άγευστη περιγραφή κάποιων μικρών «ελλειμμάτων». Διότι οι πηγές της σημερινής ανασφάλειας είναι όλες ενεργές και πολύ σοβαρές. Διακρίνω τέσσερις που έχουν στο εσωτερικό της ποικίλα επίπεδα κινδύνου:\nΑνασφάλεια στη σχέση με τους φυσικούς και ενεργειακούς πόρους, με τη στοιχειώδη υγεία των οικοσυστημάτων.\nΑνασφάλεια ως προς την «αναρχία» και την αυξημένη αυθαιρεσία στο διεθνές σύστημα. Κρατικές δολοφονίες, μονομερείς πειρατικές ενέργειες, ακύρωση διεθνών συμφωνιών και πλαισίων.\nΑνασφάλεια στο εσωτερικό των εθνικών κοινωνιών. Παράδειγμα: η διείσδυση του οργανωμένου εγκλήματος στις κυβερνητικές και κρατικές δομές (Μάλτα, Βαλκάνια κ.λπ.), η αδυναμία των κυβερνήσεων να ανταποκριθούν στις βασικές υποδομές προστασίας, η όξυνση των διαχωρισμών ανάμεσα σε «φυλετικές (πολιτισμικές) ταυτότητες» που δεν βρίσκουν πια κοινό έδαφος στο δημοκρατικό κράτος δικαίου.\nΑνασφάλεια, τέλος, με σαφέστερη και μετρήσιμη υλική βάση. Σε τρεις ημέρες ένα ανώτερο στέλεχος μιας μεγάλης εταιρείας στη Βρετανία έχει κερδίσει ήδη τα χρήματα ενός ολόκληρου χρόνου ενός από τους μισθωτούς υπαλλήλους της (αναλογία 117/1). Η Βρετανία είναι, φυσικά, ένα ακραίο παράδειγμα ταξικής κοινωνίας, ωστόσο η ίδια τάση, με πιο μετριασμένες, όμως και πάλι απαράδεκτες αναλογίες, διαπιστώνεται σε πλήθος εθνικών κοινωνιών και προφανώς σε παγκόσμια κλίμακα.\nΤο μεγάλο βήμα θα ήταν λοιπόν η σαφής αναγνώριση της πραγματικότητας. Οσο και αν φαίνεται παράδοξο, αυτό που υπονομεύει περισσότερο την πολιτική πράξη δεν είναι οι διαφωνίες στις προτεινόμενες λύσεις όσο το ότι κάποιος αρνείται ή υποτιμά εξαρχής το όποιο ζήτημα του προκαλεί δυσφορία. Μια μικρή βόλτα σε έναν οποιοδήποτε αριστερό ιστότοπο αποκαλύπτει ανθρώπους που δεν παραδέχονται καν ως σοβαρό πρόβλημα την εγκληματικότητα, τον βανδαλισμό και την ανομία. Περιγελούν εξάλλου τις σχετικές ανησυχίες ως μικροαστικό «πανικό», αν όχι ως κάτι αντιδραστικό. Από την άλλη, αν διατρέξει κανείς τρέχοντες φιλελευθερο-δεξιούς λόγους, θα δει πως αναπαράγουν πάντα την ιδέα ότι όλα αυτά τα περί φτώχειας και υλικής μιζέριας στις προηγμένες χώρες είναι «αριστερή προπαγάνδα» ή «λαϊκίστικος σανός». Συχνά, ακόμα και ένα κινηματογραφικό έργο που αναφέρεται σε επιδόματα ανεργίας ή άλλα τέτοια θέματα προκαλεί δυσφορία σαν κάτι παρωχημένα αντικαπιταλιστικό, ενώ απλώς μπορεί να συνιστά ωμό ρεαλισμό.\nΕίναι λοιπόν πολύτιμη η αναγνώριση της πραγματικότητας δίχως ευφημισμούς, τεχνικές συγκάλυψης και παιχνίδια μετάθεσης των ευθυνών. Η ανασφάλεια, σε καθεμία από τις πηγές και τα πεδία της, δεν προσφέρεται για φτηνά παιχνίδια πολιτικού ανταγωνισμού που σπεύδουν απλώς να αντλήσουν πολιτική υπεραξία από τις προκλήσεις της εποχής.\nείναι καθηγητής στο Τμήμα Πολιτικών Επιστημών του ΑΠΘ.


Ντέιβιντ Μπλατ: ''Εδώ είναι μπασκετικός παράδεισος'' - Kingsport.gr\nO Ντέιβιντ Μπλατ ήταν ο προπονητής που εστίασε η EuroLeague στο πλαίσιο της στήλης “Beyond the Bench” που ασχολείται με τους προπονητής, με τον τεχνικό του Ολυμπιακού να μένει πιστός στις συνήθειές του, λέγοντας μερικές υπέροχες ατάκες.\nΟ Μπλατ ξεκινάει λέγοντας πως “Ένας προπονητής πρέπει να είναι ψυχολόγος, κοινωνιολόγος και ενίοτε εγκληματολόγος. Σίγουρα πρέπει να είναι δάσκαλος και πάνω από όλα πρέπει να είναι άνθρωπος”.\nΑκολούθως ο τεχνικός του Ολυμπιακού τονίζει: “Πρέπει να έχεις την δυνατότητα να είσαι ο εαυτός σου και να μην μιμείσαι τους άλλους. Σε αυτή την φάση της καριέρας μου προφανώς δεν έχω πρόβλημα να δουλεύω με μεγάλα ονόματα και σταρ. Αυτοί οι σταρ που έχουν αντέξει τα έχουν καταφέρει επειδή έχουν χαρακτηριστικά που θες να βρεις σε παίκτες που στοχεύουν στην κορυφή.\nΕγώ θέλω να είμαι απλώς ο εαυτός μου και να δημιουργήσω ένα γοητευτικό, ενδιαφέρον περιβάλλον. Ελπίζω και να νικήσουμε και αυτό να κρατήσει για πολύ καιρό”.\nΗ άποψή του για το τι ορίζει ως επιτυχία έχει επίσης ενδιαφέρον: “Όλοι κοιτούν τα ρεκόρ για να μετράνε τις επιτυχίες. Εγώ κρίνω την εμφάνισή μας από την δουλειά που κάνουμε σε καθημερινή βάση και το πόσο συγκεντρωμένοι είμαστε στους στόχους μας. Στην επικοινωνία τους, τον σεβασμό και την διάθεσή τους να σπρώξουν τους συμπαίκτες τους να γίνουν καλύτεροι.\nΜετά το παιχνίδι καμία φορά λέμε ότι μαθαίνουμε περισσότερα στις ήττες από τις νίκες. Πρέπει να αρπάξεις την ευκαιρία και να βελτιωθείς, να κάνεις αλλαγές και να εμφανιστείς καλύτερος την επόμενη φορά”.\nΚλείνοντας, ο Μπλατ σχολίασε ότι η απόφασή του να έρθει στον Ολυμπιακό ήταν εύκολη, κλείνοντας με μία υπέροχη πρόταση: “Όταν είχα την ευκαιρία να έρθω να δουλέψω για τον Ολυμπιακό ήταν μία πολύ πολύ εύκολη απόφαση για μένα. Ο ενθουσιασμός των οπαδών και φυσικά η αγάπη που έχουν οι Έλληνες για τον αθλητισμό και ειδικά για το μπάσκετ, είναι ωραίο συναίσθημα. Όλοι είναι ενθουσιασμένοι και παθιασμένοι για το άθλημα και την ομάδα. Αυτό είναι μπασκετικός παράδεισος. Ποιος θέλει να το αφήσει αυτό;”\nΔείτε το VIDEO της EuroLeague με πρωταγωνιστή τον προπονητή του Ολυμπιακού:\nΣτο ΟΑΚΑ οι δυο πρώτοι αγώνες της Εθνικής


Σκηνές Αποκάλυψης στη Συρία | Η ΚΑΘΗΜΕΡΙΝΗ\n14.05.2018 • 11:51\nΤο δρομολόγιο από τη Βηρυτό στη Δαμασκό έμοιαζε από ταινία. Ο οδηγός μας, έμπειρος στο συγκεκριμένο δρομολόγιο, είχε ταξιδιωτικά έγγραφα για τα σύνορα κάθε χώρας που συνορεύει με τη Συρία. Στα check points συνεννοείτο με έναν τρόπο που θα μπορούσε να είναι και σκηνή από ελληνικό φιλμ. Αλλοτε με φωνές, άλλοτε με καλόπιασμα και ενίοτε με ένα πακέτο τσιγάρα περνούσαμε το ένα μετά το άλλο τα πολλά μπλόκα. Οι στρατιώτες θύμιζαν παραστρατιωτική ομάδα. Φορούσαν ψάθινα καπέλα, σνίκερ και το μόνο κοινό τους ήταν τα κρεμασμένα καλάσνικοφ.\nΦτάνοντας στη Δαμασκό, βλέπαμε με τον Πέτρο (Παπακωνσταντίνου) καπνό σε δύο – τρία σημεία. Ο οδηγός εξηγούσε παραστατικά ότι εκεί γίνονταν μάχες. Δεν έμοιαζε να ανησυχεί. Αφού φτάσαμε στο ξενοδοχείο, μας έκανε εντύπωση ότι δεν είχαμε άνθρωπο μαζί μας από κάποια κρατική υπηρεσία και παρ’ όλα αυτά μπορούσαμε να κινηθούμε μόνοι μας. Η παλιά πόλη είναι σαγηνευτική. Μαγαζιά που θα συναντούσε κανείς στην Αθήνα πριν από 60-70 χρόνια, φωνές και μυρωδιές, εικόνες μιας τεταμένης κανονικότητας. Πού και πού περνούσε κάποιο μηχανάκι με δύο ή και τρεις «στρατιώτες» με καλάσνικοφ. Η κίνηση απίστευτη και χαώδης. Πεζοί, ποδήλατα, αυτοκίνητα, τροχονόμοι που συζητάνε με έναν οδηγό στη μέση του πιο κεντρικού δρόμου.\nΤο πρώτο βράδυ δεν ήταν εύκολο. Κάθε δύο ώρες ακουγόταν μία μεγάλη έκρηξη. Το συνηθίζεις όμως και αυτό. Η επόμενη μέρα αφιερώθηκε σε διαδικαστικές διαπραγματεύσεις στο Προεδρικό Μέγαρο, που δεσπόζει πάνω από την πόλη σε έναν λόφο. Η ασφάλεια δεν ήταν τόσο τρομακτική, ή εμφανής υποθέτω, όσο την περιμένει κανείς. Επειτα από ένα ακόμη βράδυ στην παλιά πόλη και το μεγάλο παζάρι, είχαμε συνηθίσει στην ιδέα πως το περίστροφο στην πίσω τσέπη ή το καλάσνικοφ είναι κάτι σαν τοπικό έθιμο. Το δεύτερο βράδυ οι εκρήξεις ήταν πιο ισχυρές και πιο συχνές. Ο Πέτρος το απέδιδε σε προσπάθεια εντυπωσιασμού μας προσπαθώντας να διατηρήσει τη δική μου ψυχραιμία, ως πιο άπειρου σε ανάλογες καταστάσεις.\nΤην ημέρα της συνέντευξης αφήσαμε τα «πράγματά» μας πίσω και ξαναπήγαμε στο Προεδρικό. Από εκεί, σεμνά και ταπεινά με ένα ΚΙΑ αρχίσαμε να ξανακατεβαίνουμε προς την πόλη. Κάποια στιγμή αντικρίσαμε ένα καλά –αλλά όχι υπερβολικά– φυλαγμένο κτίριο, που έμοιαζε με σατό σε κάποια γαλλική επαρχία. Οι φρουροί ήταν όλοι με πολιτικά και πάντα με… καλάσνικοφ. Η πόρτα άνοιξε και ναι, μας υποδέχθηκε ο ίδιος ο Ασαντ. Στην αρχή ήταν κάπως αμήχανος και μας εξήγησε ότι είχε πολύ καιρό να δώσει συνέντευξη, παρά το γεγονός ότι έχει πολλά αιτήματα. Εβγαζε γενικά μιαν αίσθηση ότι ο υπόλοιπος κόσμος δεν τον «καταλαβαίνει». Εξομολογήθηκε ότι με τους Aμερικανούς δεν μπορεί να συνεννοηθεί καν γιατί ο πρόεδρος αλλάζει γνώμη τρεις φορές την ημέρα. Ακολούθησε η συνέντευξη και μετά ζητήσαμε να πάμε στην πρώτη γραμμή, νοτίως της Δαμασκού. Ετσι όπως μας τέθηκε το ζήτημα πιστέψαμε ότι θα είχαμε συνοδεία στρατού, ίσως και κάποια θωρακισμένα αυτοκίνητα. Φτάσαμε στο μέτωπο με ένα πολύ παλιό τζιπ που οδηγούσε ένας αξιωματικός και το ΚΙΑ. Επειτα από δύο μπλόκα, αντικρίσαμε την κόλαση. Μια oλόκληρη συνοικία γκρεμισμένη σε απίστευτο σημείο. Δεξιά και αριστερά, ήταν κρεμασμένα μεγάλα πανιά για να μην έχουν οπτική επαφή οι τζιχαντιστές-ελεύθεροι σκοπευτές. Κάθε λίγο ακουγόταν μία έκρηξη. Ο επικεφαλής στρατιωτικός είχε ένα πρόχειρο γραφείο, με ένα νοσοκομειακό κρεβάτι πίσω του και ένα… καλάσνικοφ πάνω στο μαξιλάρι. Ηταν πολύ σαφής. Οποιος έπρεπε ή μπορούσε, είχε φύγει από τη συνοικία-φάντασμα. Αυτοί που είχαν μείνει δεν είχαν πουθενά να πάνε, θα φύγουν μόνο νεκροί. Οταν άκουσα μία έκρηξη, τον ρώτησα τι ήταν. Απάντησε με ένα μειδίαμα. «Ακούσατε κάτι; Δεν το πήρα χαμπάρι».\nΜετά μπήκαμε στα αυτοκίνητα και περάσαμε από τις πύλες της κολάσεως, κυριολεκτικά. Αυτό που αντικρίσαμε ήταν σαν καρέ από κάποια εφιαλτική ταινία. Δεν έχω λόγια να το περιγράψω. Τα πρόσωπα των στρατιωτών ήταν σκληρά, αγριεμένα. Η καταστροφή ασύλληπτη. Μπορείς εύκολα εκεί να καταλάβεις ότι έχει δημιουργηθεί σε αυτή την περιοχή του κόσμου μια τεράστια μαύρη τρύπα που παράγει πόνο, προσφυγιά, τρομοκρατία, πολέμους και απελευθερώνει δυνάμεις του σκότους. Ναι, μου έκανε εντύπωση μία μπουκαμβίλια που είχε μείνει ζωντανή μέσα στο χάος και μία βαλίτσα που κάποιος δεν είχε προλάβει να πάρει μαζί του. Αναρωτιόμουν ποιοι και πόσοι ζούσαν εκεί και τώρα περιμένουν στη Μυτιλήνη ή κάπου αλλού να ξαναχτίσουν τη ζωή τους.\nΚάποια στιγμή η κανονικότητα στις κινήσεις των στρατιωτικών που ήταν μαζί μας έγινε ανατριχιαστική. Η άγνοια κινδύνου υποχώρησε άτακτα όταν ακούστηκαν ριπές αυτομάτων, εκρήξεις και η μυρωδιά του καμένου έγινε πολύ έντονη. Ηταν ώρα να φύγουμε.\nΤο νυχτερινό δρομολόγιο προς τη Βηρυτό έμοιαζε πια κάτι σαν ρουτίνα. Αφήναμε πίσω μας ένα σκηνικό που βρισκόταν συνέχεια στο μεταίχμιο μεταξύ της καταστροφής και της ηρεμίας. Ξαναπεράσαμε πολλά μπλόκα, πάντα με την ίδια ρουτίνα. Οι στρατιώτες μάς ήλεγχαν με έναν φακό, άνοιγαν το πορτμπαγκάζ και μετά το χτυπούσαν με το χέρι για να φύγουμε. Φτάσαμε στο τελευταίο μπλόκο. Η αίσθηση ότι θα ήταν μάλλον το τελευταίο καλάσνικοφ που θα βλέπαμε για πολύ καιρό λειτούργησε καταπραϋντικά. Την επόμενη μέρα στο αεροπλάνο το μόνο που σκεπτόμουν, και ο Πέτρος, όπως εξομολογήθηκε ο ένας στον άλλο, είναι πόσο κοντά στην Ελλάδα ήταν αυτό που βιώσαμε. Και –ευτυχώς– πόσο μακριά.


Home / ΖΩΙΚΗ ΠΑΡΑΓΩΓΗ / Τα κοτόπουλα και τα αυγά ελευθέρας βοσκής είναι βιολογικά;\ngardenguide June 3, 2015\tΖΩΙΚΗ ΠΑΡΑΓΩΓΗ\nΤα τελευταία χρόνια κυκλοφορούν στην αγορά προϊόντα με διάφορα σήματα ποιότητας, που το κάθε ένα έχει τη δική του σημασία και η απόκτησή του προϋποθέτει την τήρηση μιάς σειράς κανονισμών. Τα πτηνοτροφικά προϊόντα (αυγά ή κρέας) μπορούν να συνοδεύονται με σήματα όπως «έχει τραφεί με …% …», «έκτακτης εκτροφής», «ελεύθερης βοσκής», «παραδοσιακής ελεύθερης βοσκής», «απεριόριστης ελεύθερης βοσκής». Οι όροι για να λάβουν τα προϊόντα τα παραπάνω σήματα, αφορούν κυρίως:\nτην έκταση της εκμετάλλευσης σε σχέση με τον αριθμό των πτηνών που διαβιούν σε αυτή,\nτη σύσταση του σιτηρεσίου των πτηνών (διατροφή), όπου δεν είναι υποχρεωτικό οι τροφές να είναι βιολογικής προέλευσης,\nτην ελάχιστη ηλικία που πρέπει να έχουν συμπληρώσει τα πουλερικά πριν τη σφαγή τους (προκειμένου για κρεοπαραγωγικά πουλερικά),\nτο χρόνο που απαιτείται να έχουν διαρκή πρόσβαση σε υπαίθριο χώρο καλυμμένο με βλάστηση.\nΣτην παραγωγή βιολογικών πτηνοτροφικών προϊόντων είναι υποχρεωτική η διατροφή των πουλερικών με βιολογικές ζωοτροφές. Επιπλέον οι υπαίθριοι χώροι του πτηνοτροφείου, όπου τα πτηνά κινούνται και βόσκουν ελεύθερα, λειτουργούν και διαχειρίζονται με βιολογικό τρόπο. Η χρήση χημικών φαρμάκων είναι σχεδόν απαγορευτική, ενώ υπάρχουν αυστηροί κανονισμοί για τον τρόπο διαχείρισης της μονάδας όταν η λήψη φαρμάκων δεν μπορεί να αποφευχθεί. Τέλος, στη βιολογική παραγωγή απαγορεύονται κοινές πτηνοτροφικές πρακτικές, όπως είναι η κοπή του ράμφους των πτηνών. Έτσι γίνεται εύκολα αντιληπτό ότι κάθε σήμα πιστοποίησης εξασφαλίζει και την αντίστοιχη ποιότητα του προϊόντος. Τα πτηνοτροφικά προϊόντα βιολογικής παραγωγής μπορεί να είναι ελευθέρας βοσκής χωρίς να συνεπάγεται ότι τα ελευθέρας βοσκής (αυγά ή κρέας) είναι απαραίτητα και βιολογικά.\nβιολογική πτηνοτροφία πτηνοτροφία\t2015-06-03\nTags βιολογική πτηνοτροφία πτηνοτροφία\nΠροηγούμενο Γνωρίστε τα κυριότερα μελισσοκομικά φυτά\nΕπόμενο Γάλα ενάντια στο ωίδιο


O “δωδέκατος” Δεκέμβρης – Rejected.gr\nO “δωδέκατος” Δεκέμβρης\nκείμενο | γιώργος παπανικολάου */* φωτογραφίες | τάσος θώμογλου\nένα ψέμα κράτα για το τέλος\nΧειμώνας μπήκε. Ο “τελειωτικός” Δεκέμβρης. Last, but not least. Όλα τα χοντρά μάλλινα, βγαλμένα και παρατεταγμένα στη σειρά. Όλα στο κρύο φως. Ο μήνας που σου θυμίζει το συρτάρι με τα κασκόλ και τα γάντια.\nΠου και τα τελευταία “βαριά” σου “χοντρά” ρούχα, “αερίζονται” στον κρύο αγέρα, από το αντισκορικό. Ο μήνας της ενδοσκόπησης, της μοναχικότητας. Του να «μαζευτείς» στην αρχή του μήνα, για «να μη μαζεύεσαι» στο τέλος του.\nΔεκέμβρης για τρακτερωτά παπούτσια, μπότες και γούνινα σκουφάκια. Μήνας που φλερτάρει με το μηδέν στο κοντέρ της θερμοκρασίας. Μήνας που σε βάζει στο μηδέν να κάνεις βόλτα και να περπατήσεις πάνω του, λες και χορεύεις τουίστ σε παιδικό πάρτυ.\nΑπολογισμός. Αναλογίσου, τι γίνεται, πού πάει. Πάρε ελπίδα από τις γιορτές που έρχονται. Αναθάρρεψε. Κάτι καλύτερο θα συμβεί. Ή μήπως η μεγαλύτερη “κατάθλα” της χρονιάς;\nΔεκέμβρης, που βγάζεις από το πατάρι τα χριστουγεννιάτικα στολίδια. Όχι άλλες selfie με σκύλους. Να γεμίζουν κίτρινα ledακια -λαμπάκια, τζάκια και cocooning οι φωτογραφίες της ζωής σου. Της καθημερινότητάς σου. Κι η Βανδή, κοντά είκοσι χρόνια, να σου τραγουδά “καρδιά μου, από Δευτέρα σε Δευτέρα, μήνες τώρα, νύχτα μέρα, σε σκέφτομαι και πάω να τρελαθώ”…αλλά εσύ πάλι στο Φοίβο Δεληβοριά να γυρνάς, με τα ακουστικά στο αυτί και να σιγομουρμουράς «Χριστούγεννα, και δεν περιμένω τίποτα πια. Τον Άη-Βασίλη τον έλεγαν μπαμπά»….\nΠροσμονή γιορτής που δεν πρόκειται εύκολα να έρθει στην καρδιά.\nΜόνο τα μικρά παιδιά, φωλιάζουν στην χαρά του Δεκέμβρη. Οι μεγάλοι ψάχνουν έξοδο κινδύνου και καταφύγιο. Από τα ερείπια μια ζωής γεμάτη εγωισμούς, προτεραιότητες επιβίωσης και να ΄σου ο μήνας του «μπάστα».\nΔεκέμβρης για πλήρωμα της δόσης, της τελευταίας του χρόνου. Παράταση καμία. Χρόνος φεύγει. Ζωή προσπερνά.\nΜήνας του σπιτιού. Της εστίας και της μυρωδάτης κουζίνας. Δεκέμβρης, μήνας της μαμάς, που με το τσελεμεντέ στο ένα χέρι και το αθροιστικό κομπιουτεράκι των ευρώ στο άλλο, θα δώσει ρεσιτάλ, με ό,τι είδε από τον Πετρετζίκη για συνταγή.\nΜήνας καινούργιος μπήκε. Της αγοράς ηλεκτρονικού αεροπορικού εισιτηρίου για το τριήμερο που θα φύγεις. Πότε κάνω check in; Πότε θα χτυπήσει το κουδούνι στο σχολείο της ζωής, να πάρω τσάντα να γυρίσω στο πατρικό μου, αγνός και αθώος;\nΔεκέμβρης δωδεκατιανός, που όλα τα απογεύματα τα βγάζεις στο μαγαζί. Να μπει ο πελάτης. Να πουλήσεις, την παρέα σου-προμήθεια που έχεις και σου ΄κανε παρέα πάνω από ένα δίμηνο, στον πρώτο πελάτη που δεν χάθηκε στην Black Friday και βρήκε μια cyber Thursday να σου πει τυπικός “καλημέρα”, με ύφος “ήρθα να σου αγοράσω”. Χαμογέλα, χτύπα την ταμειακή και αποχαιρέτα με γιρλάντα και αστραφτερή κορδέλα, το υλικό που σου ΄κανε παρέα.\nΜήνας δίχως κάρτα αλλαγής. Θέλεις να το ζήσεις και να μην τον ξαναπεράσεις. Στο τέλος του, θα γυρίσεις σελίδα. Θα χαθείς στο νέο, το ελπιδοφόρο. Θα πιάσεις τον φακό να βρεις την προοπτική.\nΜέρες γεμάτες με ένα ηλεκτρονικό τσιγάρο απέναντι σου. Αφού δεν το κατάφερες πέρυσι με το ηλεκτρονικό, μείνε στα στριφτά σου, που μειώθηκαν. Μετράς, τα τσιγάρα που λιγόστεψες και δίνεις όρκο στον εαυτό σου, να το κόψεις, τον επόμενο μήνα-πάση θυσία. Προς το παρόν, τσιγάρο έξω από το μπαρ, στο μανιτάρι δίπλα.\nΔεκέμβρης σημαίνει παράταση στο πάθος και στην καύλα. Να αδειάσει το πορτοφόλι κι αν τυχόν υπάρχει κανά δείγμα 13ου να χαθεί στο άπειρο, λες και δεν υπήρξε ποτέ.\nΕποχή του δάσκαλου. Χαρούμενος κάθε μέρα πάει στη δουλειά και η μικρή Μυρτώ πρέπει να μάθει το ποίημα της γιορτής. Να σκεφτεί στο γράμμα του Άη-Βασίλη, τι θα ζητήσει από το υστέρημα του τζακιού του σπιτιού της.\nΜήνας του Jumbo, του πολυκαταστήματος, του χιονοδρομικού και του Λονδίνου. Οι πολλοί στο πρώτο, οι μηδαμινοί στο τελευταίο.\nΕπιστροφή στο χωριό. Στη ρίζα. Στον πυρήνα. Στον παππού και την γιαγιά που ακόμα βάζουν μπρος την ξυλόσομπα στην επαρχία και στην μικρή οθόνη, το αγαπημένο τους καθημερινό.\nΜήνας του υπολοίπου κανονικής άδειας. Να ξεμπερδεύεις και με τα ρεπό, να ξεχαστείς στο “Τούλι για το Χριστούλη” και τον Michael Buble.\nΜέρες του Νικόλα, της Άννας, του Σπύρου, του Λευτέρη, της Χριστίνας. Τηλέφωνα, sms, “ερωτικά” inbox, φιλάκια και καρδούλες-“άραγε με θυμάται ακόμα”; “Mε έκανε unfollow στο insta, μα εγώ περιμένω ένα messenger”.\nΦεγγάρι βουτηγμένο θαμπό στα σύννεφα, σε άδειους δρόμους. Το γκρι που κοντράρει το στρας. Αυτό είναι Δεκέμβρης. Άδεια λωρίδα δρόμου, με οχήματα ζωής αραγμένα στην μια μεριά. Να σου υπενθυμίζουν, ότι στη ζωή πρέπει να βάζεις βενζίνη μέσα σου, εσύ, και να προχωράς.\nΔεκέμβρης με πρώτη μέρα, αποδοχή στην κόκκινη κορδέλα. Αποδοχή. Ο έρωτας έχει και νάρκες. Το γυμνό μας σώμα, είναι βωμός. Ναός της αγάπης, της αγκαλιάς, του δύο που θα γίνονται- αιωνίως- ένα.\nΔεκέμβρης ίσον μήνας που θα βγάλεις τον καλό σου εαυτό. Η αχίλλειος πτέρνα σου θα πατηθεί γλυκά και το νερό στο κρασί σου θα ρέει γοργά.\nΕβίβα στα λάθη και τα πάθη. Το διάβασμα να πάει σύννεφο για καλή εξεταστική και τα λυσσάρια να βρεθούν, δίχως καμία απουσία στα εργαστήρια τον Δεκέμβρη.\nΆνοιξα την πόρτα στο σπίτι. Χτύπησε ένας τύπος το κουδούνι και εμφανίστηκε μπροστά μου, με ένα αλεξανδρινό σε γλάστρα και δυο κουραμπιέδες σε σχήμα καρδιάς.\nΤον ευχαρίστησα. Του έδωσα ένα ευρώ. Μόνο ένα, για τόσο κόπο. Δεν μπορώ παραπάνω. Και άνοιξα την κάρτα. Είχε μέσα μια ζωγραφιά, ένα στολίδι να κρεμαστεί στο χριστουγεννιάτικο δέντρο και μια σημείωση…. “τα όνειρα μας γλυκαίνουν, πασπαλίζοντας τα άχνη. Η ζωή ομορφαίνει, αν της χαμογελάς. Καλές Γιορτές”…\nΟ Αλέξανδρος Πιεχόβιακ αυτοσκανάρεται


Τα πλοία δεμένα στα μουράγια? Καιρός για Wind Surfing!...\nΣτην Ραφήνα δεν είναι όλα άσχημα με την κακοκαιρία (και την καλοκαιρία).\nΗ ελεύθερη (προς το παρόν) παραλία δίπλα από το λιμάνι με την απέραντη αμμουδιά, είναι ιδανικός πίστα για "σαλπάρισμα" από...\nτους λάτρεις του Wing και Kite Surfing.\nΚλικ στις φωτό για να πάρετε γεύση από την αλμυρή περιπέτεια!...\nΈκτακτο επίδομα αλληλεγγύης και εισφορά στα κέρδη των επιχειρήσεων...\n500.000 δικαιούχοι από ευπαθείς κοινωνικά ομάδες...\nΑπό 300-1.300 ευρώ το επίδομα που θα χορηγηθεί σε 500.000 δικαιούχους, όπως αποφάσισε σήμερα το υπουργικό συμβούλιο.\nΤην επιβολή έκτακτης εισφοράς «κοινωνικής ευθύνης» στα κέρδη που σημείωσαν οι επιχειρήσεις το 2008, με συντελεστή 5% έως 10%, ανάλογα με το ύψος της κερδοφορίας τους, ενέκρινε το υπουργικό συμβούλιο υπό τον πρωθυπουργό.\nΠαράλληλα, ενέκρινε την αύξηση του ΕΤΑΚ για τα ακίνητα με αντικειμενική αξία άνω των 600.000 ευρώ, ενώ\nΣυγκεκριμένα, οι συντελεστές της έκτακτης εισφοράς διαμορφώνονται ως εξής:...\n1) 5% για τις επιχειρήσεις με κέρδη 5 έως 10 εκατ. ευρώ το 2008.\n2) 7% για επιχειρήσεις με κέρδη 10 έως 25 εκατ. ευρώ και\n3) 10% για επιχειρήσεις με κέρδη άνω των από 25 εκατ. ευρώ.\nΤην έκτακτη εισφορά θα πληρώσουν συνολικά 305 επιχειρήσεις. Στις 140 ο φόρος θα είναι 5%, στις 85 7% και στις υπόλοιπες 80 10%.\nΕπίσης, αποφασίστηκε η αύξηση του συντελεστή του Ενιαίου Τέλους Ακινήτων (2009) που θα πληρώσουν όσοι έχουν ακίνητα με αντικειμενική αξία άνω των 600.000 ευρώ.\nΤα έσοδα από την έκτακτη εισφορά στις επιχειρήσεις υπολογίζονται στα 850 εκατ. ευρώ και από την αύξηση του ΕΤΑΚ στα 160 εκατ. ευρώ, ποσά με τα οποία θα χρηματοδοτηθεί η χορήγηση του έκτακτου επιδόματος αλληλεγγύης.\nΤο έκτακτο επίδομα αλληλεγγύης, ύψους 300-1.300 ευρώ, θα χορηγηθεί σε περίπου 500.000 δικαιούχους.\nΤο επίδομα θα δοθεί σε δύο δόσεις με την πρώτη πριν τα Χριστούγεννα και το συνολικό ύψος της δαπάνης θα είναι λίγο πάνω από το 1 δισ. ευρώ, ενώ αναμένεται να επωφεληθούν περίπου 2,5 εκατ. άτομα.\nΤο σχετικό νομοσχέδιο (για τη χορήγηση του επιδόματος αλληλεγγύης και της παράλληλης έκτακτης εισφοράς κοινωνικής ευθύνης, όπως την αποκάλεσε ο υπουργός Οικονομικών Γ. Παπακωνσταντίνου) θα αναρτηθεί στο διαδίκτυο και θα τεθεί σε δημόσια διαβούλευση, ενώ μέχρι την ερχόμενη Τρίτη θα κατατεθεί στη Βουλή\nΓια τη μεγαλύτερη αναδιανομή εισοδήματος στη χώρα έκανε λόγο ο πρωθυπουργός, χαρακτηρίζοντας το έκτακτο επίδομα δημοσιονομικά ουδέτερο, καθώς εκτίμηση της κυβέρνησης είναι ότι τα χρήματα της δαπάνης θα προέλθουν από την έκτακτη εισφορά και το τέλος μεγάλης ακίνητης περιουσίας.\n«Σήμερα είναι σημαντική μέρα, καθώς το υπουργικό συμβούλιο συζήτησε το πρώτο νομοσχέδιο της κυβέρνησης του ΠΑΣΟΚ», ανέφερε ο κ. Παπανδρέου, επισημαίνοντας πως πρόκειται για την «πρώτη πράξη τήρησης των δεσμεύσεών μας και μάλιστα με το πρόγραμμα των πρώτων 100 ημερών».\nΤο νομοσχέδιο είναι «δημοσιονομικά ουδέτερο» (δηλ. δεν επιβαρύνει τον προϋπολογισμό), σημείωσε ο πρωθυπουργός και αυτό, υπογράμμισε, έχει σημασία με δεδομένη τη σημερινή άσχημη οικονομική κατάσταση.\nΤόνισε επίσης, πως το ν/σ ενισχύει την οικογένεια και εντάσσεται σε σειρά μέτρων, που θα ληφθούν για την ενίσχυση της οικογένειας των ασθενέστερων και της μεσαίας τάξης.\nΑπό την πλευρά του, ο υπουργός Οικονομικών διευκρίνισε ότι το ν/σ αφορά οικογένειες με παιδιά κι ευπαθείς κοινωνικά ομάδες που χρειάζονται να βοηθηθούν οικονομικά.\nΗ παρέμβαση αυτή, πρόσθεσε, συνοδεύεται από εισφορά κοινωνικής ευθύνης αντίστοιχου ποσού που κάνει την παρέμβαση δημοσιονομικά ουδέτερη, καθώς αφορά τις 300 πιο κερδοφόρες επιχειρήσεις.\n«Ζητάμε», είπε ο υπουργός, «από αυτές τις επιχειρήσεις να συνεισφέρουν μέσα από έκτακτη εισφορά κοινωνικής ευθύνης. Ζητάμε από την μεγάλη ακίνητη περιουσία να συνεισφέρει κι αυτή, τους κατόχους ακινήτων αξίας πάνω από 600.000 ευρώ να συμμετάσχουν με άλλη εισφορά».\nΠοντικομαμή.com. Είχε πάλι τις περισσότερες επισκέψεις...\nΔελτία ειδήσεων: ίδια γεύση...\nΧτυπάει πάλι νουμεράκια. Την κάνει ψιλομπάχαλο με διάφορους Μπουμπούκους την εκπομπή του, το παίζει παιδί του λαού και προστάτης της φτωχολογιάς (έχει αρχίσει αντιπολίτευση στο Γιώργο) και...\n...τσιμπάει νουμεράκια. Χθες, στην κούρσα των πρωινάδικων:\nΛάμπρου-Παπαβασιλείου (η απόλυτη καταστροφή) 4,2\nΣτα δελτία, δεν αλλάζει τίποτα. Πρώτο σταθερά το Mega, έχοντας πίσω του τον Χατζηνικολάου να τον κυνηγάει:\nΑΝΤ1: Ουδέν νεώτερον (δεν ήρθαν ακόμη οι Αμερικάνοι;) από το Ανατολικόν Μέτωπον...\nΗ Μελέτη, η επίσκεψη στην ΓΑΔΑ, ο Λιάγκας και η Γράβεζα!...\nΟΛΟ ΤΟ ΘΕΜΑ ΠΟΥ ΞΕΚΙΝΗΣΕ ΠΡΙΝ ΛΙΓΑ ΧΡΟΝΙΑ ΚΑΙ ΣΥΝΕΧΙΖΕΤΑΙ ΜΕΧΡΙ ΣΗΜΕΡΑ\nΗ ιστορία που θα σας διηγηθούμε είναι πέρα για πέρα αληθινά και αναμένεται να προκαλέσει σάλο στην showbiz! Έγινε λίγο πιο παλιά και η κόντρα φθάνει μέχρι σήμερα. Αναμφισβήτητο θύμα είναι η Ελεονόρα Μελέτη και θα καταλάβετε γιατί!\nΑυτή την περίοδο θα έχετε ακούσει για τις "επιθέσεις" που κάνει ο Λιάγκας στην Μελέτη. Διαβάστε τι έχει γίνει στο παρελθόν και επιβεβαιώνεται από όλες τις πλευρές ακόμα και από την αστυνομία. Ο Γιώργος Λιάγκας παλαιότερα είχε...\n...εκφράσει τον θαυμασμό του για την Ελεονόρα Μελέτη και δεν της το είχε κρύψει. Γνωστή παρουσιάστρια η μια και γνωστός τότε και ο Λιάγκας, έτυχε να βρεθούν κάποιες στιγμές σε εκδηλώσεις όμως δεν έγινε τίποτα απολύτως παρότι από το περιβάλλον της Μελέτη λέγεται ότι η "πίεση" που δέχθηκε ήταν αρκετά ..κολακευτική.\nΑπό εκεί και πέρα όμως άρχισε το πρόβλημα. Η τότε κοπέλα του Γιώργου Λιάγκα, η Έλενα Γράβεζα φαίνεται ότι ζήλεψε όταν έμαθε ότι θα μπορούσε να γίνει κάτι(ΔΕΝ ΕΓΙΝΕ) και άρχισε να λαμβάνει τα μέτρα της. Ξεκίνησε λοιπόν να στέλνει απειλητικά μηνύματα στην Ελεονόρα Μελέτη σε σημείο που η γνωστή παρουσιάστρια θορυβήθηκε. Αποφάσισε και πήγε στην δίωξη ηλεκτρονικού εγκλήματος όπου και διαπιστώθηκε πως ο αριθμός ανήκε στην Γραβέζα.\nΓια να μην γίνει σκάνδαλο και ανοίξει ...τζάμπα ένα θέμα η Γραβέζα ενημερώθηκε από την ΕΛ.ΑΣ ότι πρέπει να σταματήσει να απειλεί με μηνύματα αφού είναι καταγεγραμμένα και σε περίπτωση που η Μελέτη κυνηγούσε την δίωξη της θα το κατάφερνε! Από τότε όμως ξεκίνησε ο ...mediakos εφιάλτης της Μελέτη.\nΗ αρχή έγινε πέρσυ, όταν ο Λιάγκας δημόσια είχε πει πως η Μελέτη δεν κάνει νούμερα στο δελτίο , αλλά ότι το δελτίο του Στάρ κάτι που δεν ήταν αληθές. Δεύτερη προσβολή ήταν όταν στην εφημερίδα του , και ενώ η Πρωινή Μελέτη έσκιζε από νούμερα εκείνος έκανε αναφορές λέγοντας πως η εκπομπή πάει άπατη και πως απέτυχε η επιλογή Μαλέλη για τη ζώνη αυτή , θίγοντας και τον διευθυντή του , τον οποίο μάλιστα ζήτησε και κουμπάρο στο γάμο του με την Σκορδά(καμία σχέση με το θέμα η κοπέλα). Τρίτη προσβολή όταν την απεκάλεσε χοντρή στο ραδιόφωνο, λέγοντας χαρακτηριστικά ότι ακόμα και ρετουσαρισμένη είναι χάλια. Τέταρτη προσβολή , ήταν για τον σύντροφο της Γιάννη Ολιζιέρσκι λέγοντας ότι δεν τον γνώριζε ούτε η μάνα του και έγινε διάσημος από την μία μέρα στην άλλη, και πως βαρέθηκε να τον βλέπει όπου τον τραβολογάει.\nΠέμπτη προσβολή ,το χθεσινό του σχόλιο. Μπορεί να είναι και κακιούλες ή ατυχές χιούμορ του Λιάγκα ίσως όμως και η αφορμή για όσα είχαν προηγηθεί στο παρελθόν. Η γυναίκα του Καίσαρα δεν φθάνει να είναι τίμια αλλά και να φαίνεται.\nΣύμφωνα με πληροφορίες από το περιβάλλον της η ίδια απάντησε με χιούμορ στην νέα επίθεση του Λιάγκα λέγοντας: "Η Ελλάδα έχει μόνο έναν σοβαρό παρουσιαστή και αυτός την ώρα του Γκέλερ, παρουσιάζει τις Ξανθιές".\nΑυτή έβαλε τον Μεϊμαράκη να χτυπήσει τον Σαμαρά και μετά τον κάλυψε...\nΑπό χθες ο Λάλας σφυροκοπάει τη Ντόρα στον Flash.\nΣήμερα, μιλώντας με τον ανθυποψήφιο της Ψωμιάδη, πρώτον του είπε στα ίσα ότι ο Μεϊμαράκης είναι λαγός της Ντόρας, ότι αυτή τον έβαλε να χτυπήσει τον Σαμαρά και ...\n...δεύτερον ότι ήταν αστεία η απάντηση περί ιστορίας που έδωσε. Δηλαδή θα της άρεσε της ιδίας ν' ανέβει κάποιος στο βήμα του συνεδρίου και να λέει πως ο πατέρας ήταν εκείνο και το άλλο και το παράλλο και στο τέλος να δικαιολογηθεί (όπως αυτή) λέγοντας "Με συγχωρείτε, αλλά αυτό είναι ιστορία";\nΟ Ψωμιάδης δεν θέλησε ν' απαντήσει. Χαζός είναι;...\nΣτον εισαγγελέα θα λύσουν τελικά τις διαφορές τους ο πρόεδρος και διευθύνων σύμβουλος της ΕΡΤ Χρήστος Παναγόπουλος και ο πρόεδρος της διοικούσας επιτροπής της ΕΡΤ-3 Τάσος Σπηλιόπουλος για τη μετάδοση των κληρώσεων του ΟΠΑΠ (ΛΟΤΤΟ-ΠΡΟΤΟ-ΤΖΟΚΕΡ).\nΑυτό απάντησε ο υπουργός Εσωτερικών, Αποκέντρωσης και Ηλεκτρονικής Διακυβέρνησης Γιάννης Ραγκούσης σε σχετικό ερώτημα που είχε διατυπώσει ο κ. Παναγόπουλος, ο οποίος κατηγορεί τον κ. Σπηλιόπουλο ότι...\n...ουσιαστικά προχώρησε παράτυπα και παράνομα στην υπογραφή της συγκεκριμένης σύμβασης με τον ΟΠΑΠ. «Ο φάκελος να αποσταλεί στον αρμόδιο εισαγγελέα, ώστε να επιληφθεί για όσα ζητήματα εμπίπτουν στην αρμοδιότητά του», σημειώνει στην απαντητική του επιστολή ο κ. Ραγκούσης, ο οποίος όμως αφήνει εμμέσως και αιχμές εναντίον του προέδρου της ΕΡΤ, τονίζοντας ότι όσοι διοικούν νομικά πρόσωπα ιδιαίτερα του ευρύτερου δημόσιου τομέα «οφείλουν, εκτός των άλλων, να προασπίζονται τα συμφέροντα αυτών, να μεριμνούν έγκυρα και προληπτικά, να κινούν δε και τις διαδικασίες αναζήτησης τυχόν ευθυνών κατά των υπαιτίων...». Ο υπουργός Εσωτερικών επισημαίνει ότι και σε αυτήν την περίπτωση πρέπει να γίνουν όλες οι απαραίτητες ενέργειες ώστε να υπάρξει καταμερισμός ευθυνών σε όσους εμπλέκονται, άμεσα ή έμμεσα, καθώς και αποκατάσταση οποιασδήποτε ζημίας της ΕΡΤ. Αυτή πάντως είναι και η μοναδική... επαφή που είχε μέχρι στιγμής με υπουργό ο κ. Παναγόπουλος, ο οποίος έχει ζητήσει, με επιστολές του σε όλους τους συναρμόδιους υπουργούς, κατευθύνσεις για διάφορα ζητήματα.\nΟ πρόεδρος και διευθύνων σύμβουλος της ΕΡΤ έστειλε την επιστολή στον κ. Ραγκούση στις 22/10 και την επόμενη μέρα απέστειλε όλο τον φάκελο στον αρμόδιο εισαγγελέα. Ο κ. Παναγόπουλος κατηγορεί ουσιαστικά τον κ. Σπηλιόπουλο ότι έδρασε «κατά παράβαση των ρητών γενικών κατευθύνσεων της ΕΡΤ Α.Ε.», ενημέρωσε «ανακριβώς τη Διοικούσα της ΕΡΤ-3» σχετικά με τις κατευθυντήριες γραμμές της δημόσιας τηλεόρασης για το συγκεκριμένο θέμα, προχώρησε σε διαπραγματεύσεις με τον ΟΠΑΠ ενώ ήταν σε εξέλιξη διαπραγμάτευση της ΕΡΤ Α.Ε., από την οποία αποσιώπησε σχεδόν το σύνολο της αλληλογραφίας που είχε αποστείλει στον ΟΠΑΠ όσο και την υπογραφή της σύμβασης την οποία υπέγραψε χωρίς «να θέσει το οικείο σχέδιο για έλεγχο στις Νομικές Υπηρεσίες της ΕΡΤ» και μάλιστα χωρίς να ρυθμίζεται το «ουσιώδες ζήτημα της παραγωγής των εκπομπών». Αυτά περιέχονταν και στην επιστολή που είχε στείλει στη γενική διευθύντρια της ΕΡΤ-3 Θάλεια Ιωαννίδου-Καραθανάση.\nΑπό την πλευρά του ο κ. Σπηλιόπουλος έχει απαντήσει ότι «ο κ. Παναγόπουλος θα πάρει τις απαντήσεις που του χρειάζονται γιατί και τα ψέματα έχουν τα όριά τους. Προσπαθεί να βρει εξιλαστήρια θύματα για να φορτώσει δικές του ευθύνες, αλλά χτύπησε λάθος πόρτα...». Σε επιστολή μάλιστα που έστειλε στον κ. Παναγόπουλο, αφού σημειώνει ότι αναρμοδίως απευθύνθηκε στη γενική διευθύντρια της ΕΡΤ-3, κάτι που δείχνει «σύγχυση και πανικό που εκθέτουν τον ίδιο», τονίζει: «Στα θέματα της ημερήσιας διάταξης της συνεδρίασης της 4/8/2009 του Δ.Σ. της ΕΡΤ Α.Ε. όπου συμμετείχα δεν περιλαμβάνεται θέμα περί γενικών κατευθύνσεων της ΕΡΤ Α.Ε., στο οποίο αναφέρεται στην επιστολή του. Ούτε φυσικά μας ενημέρωσε ποτέ για την ύπαρξη τέτοιου θέματος. Δυστυχώς δεν υπολόγισε ότι τηρώ πλήρες αρχείο και των ημερήσιων διατάξεων αλλά και όλων των θεμάτων που συζητήθηκαν στο Δ.Σ. της ΕΡΤ Α.Ε. από τότε που διορίστηκα από την κυβέρνηση πρόεδρος της Δ.Ε. της ΕΡΤ-3 μέχρι και σήμερα. Για πολλοστή φορά η ανεξάρτητη και αυτοδύναμη πορεία της ΕΡΤ-3 στο πλαίσιο της ΕΡΤ Α.Ε., που τόσο απροκάλυπτα αμφισβητείται, λόγω και έργω, είναι θεσμικά κατοχυρωμένη από το Ν.2173/93 και το Π.Δ. 133/94».\n(ΣΩ.ΜΑ. - Ελευθεροτυπία)\nΤα παπαγαλάκια τον θέλουν "υπαρχηγό"...\nΝτόρα και Μήτσος τα είπαν τηλεφωνικά. Και οι δυο θα βγουν απόψε με δηλώσεις τους και θα μιλήσουν για την "επόμενη μέρα".\nΕνθουσιασμός στο στρατόπεδο της Ντόρας, στελέχη της οποίας έβαλαν τα παπαγαλάκια της να...\n...αρχίσουν να κυκλοφορούν ότι η Ντόρα ορίζει (διορίζει) τον Μήτσο υπαρχηγό.\nΚαλά, αν φτάσει και σ' αυτό το σημείο ο Αβραμόπουλος (που δεν το πιστεύουμε) θα βάλει ταφόπετρα στις οποίες, αν έχει ακόμα, φιλοδοξίες του...\nΟ φίλος μου ο Παύλος...\nΚουίζ: Ποια δημοσιογράφος tv star της ΕΡΤ, που ανήκε στην αυλή του «ανταγωνιστικούλη» κι έχει ευνοηθεί με το παραπάνω, τώρα γυρίζει στους διαδρόμους του ραδιομεγάρου και διατείνεται πως ο φίλος της ο Παύλος θα βάλει επιτέλους τάξη στο μαγαζί και θα...\nκαθαρίσει την κόπρο του Αυγείου; ΖΑΠ Οπου Παύλος, ο Παύλος Γερουλάνος, υπουργός Πολιτισμού υπεύθυνος για την ΕΡΤ. ΖΑΠ Μαντάμ, λαγός την πτέρην έσειεν κακόν της κεφαλής του...\nΑπό την στήλη ΖΑΠ ΖΑΠ της Ελευθεροτυπίας\nΤους έχετε προσέξει? Οι περισσότεροι είναι μια κοψιά. Σαν τον Γιώργο.\nΤο ίδιο ύφος και στυλάκι, την ίδια παρουσία. Ακόμα και στις κινήσεις, για να μην φθάσουμε στην άρθρωση του λόγου και των επιχειρημάτων\nΟ Παπανδρέου φαίνεται πως όλα αυτά τα χρόνια ως αντιπολίτευση, δημιούργησε την Σχολή του. Αθόρυβα και συστηματικά. Βλέποντας...\nχθες τον Σωκράτη Ξυνίδη, τον νέο Γραμματέα του κόμματος, και σήμερα τον Θ.Μωραϊτη υφυπουργό περιβάλλοντος στο MEGA, θυμηθήκαμε τον Μίμη Ανδρουλάκη.\n"Ο Παπανδρέου είναι ήρεμη δύναμη, αλλά και σκληρό καρύδι, κι έχει κάνει Σχολή"...\nΤο "καρφιτσωμένο" χαμόγελο...\nΜελαγχόλησε τους ακροατές του FLASH, χθες μια κάτοικος της περιοχής Κυπραίων (Πατήσια), περιγράφοντας τον "θάνατο" 5 πεύκων.\nΈνα θάνατο που τον χρέωσε στη Ντόρα Μπακογιάννη. Την...\nγυναίκα με το καρφιτσωμένο χαμόγελο, όπως είπε. Η ακροάτρια του σταθμού μιλώντας μετά την συνέντευξη που έδωσε η Ντόρα στον Κακαουνάκη, κατήγγειλε πως παρά τις παρακλήσεις των κατοίκων, την εποχή που ήταν δήμαρχος Αθηναίων να σώσει τα πεύκα, αυτή τα θανάτωσε.\nΟ τρόπος που η γυναίκα περιέγραφε τις στιγμές που τα συνεργεία του Δήμου έκοβαν τα δένδρα κάτω από τα βουρκωμένα βλέμματα των κατοίκων, ήταν συγκλονιστικός...\nΝομάρχης Κεφαλλονιάς για τον σεισμό: Όσοι κοιμόντουσαν και ξύπνησαν, γύρισαν από το άλλο πλευρό...\nΚαθησυχαστικοί οι σεισμολόγοι για το 5,7...\nΔεν υπάρχουν ζημιές, και όπως αναφέρουν οι σεισμολόγοι, η δόνηση των 5,7 βαθμών της κλίμακας Ρίχτερ που σημειώθηκε στις 7:25 το πρωί ανατολικά της Ζακύνθου, δεν...\nεμπνέει ανησυχία. Το βάθος του σεισμού ήταν 10 χιλιόμετρα, και το γεγονός ότι το επίκεντρο του σεισμού ήταν ανοιχτά στη θάλασσα, δεν προκάλεσε ζημιές στα κοντινά νησιά της Ζακύνθου και Κεφαλλονιάς.\nΟι κάτοικοι άλλωστε των νησιών αυτών έχουν συνηθίσει να ζουν με τους σεισμούς.\nΚι όπως ανέφερε ο Νομάρχης Κεφαλλονιάς Διονύσης Γιωργάτος, "όσοι κοιμόντουσαν εκείνη την ώρα και ξύπνησαν, γύρισαν από την άλλη πλευρά"...\nΛαϊκισμός και ανοησία...\n"Τον ίδιο μηχανισμό έχει η Ντόρα, τον ίδιο κι ο Ψωμιάδης?", τον ρώτησαν τον Γιακουμάτο στην πρωινή εκπομπή της ΝΕΤ.\n"Δεν έχει σημασία ο μηχανισμός", απάντησε αυτός. "Κι ο Ζαγορίτης ήταν Γραμματέας του Κόμματος, και δεν βγήκε στις εκλογές".\nΤώρα τι είναι αυτό? Ανοησία η λαϊκισμός?\nσχέση έχει το κόμμα, που έχει μηχανισμό, με την κοινωνία? Ο Ζαγορίτης κρίθηκε από την κοινωνία.\nΑυτό ακριβώς που φοβάται η Ντόρα, που έχει στα χέρια της όλους τους μηχανισμούς...\nΚάνετε σκληρή κριτική σε μια Κυβέρνηση 28 ημερών , λες και είναι 15 χρόνια...\nΤο'πε ο δημοσιογράφος Γιάννης Λοβέρδος στην εκπομπή του Αυτιά, που φιλοξενούσε Μπουμπούκο, Μιχαλολιάκο, και Μάκη Κουρή.\nΣωστό ήταν αυτό.\nΜόνο που δεν πρέπει να χαϊδεύουμε τις εξουσίες ακόμα κι αν είναι 28 ημερών...\n"Είστε απαράδεκτοι, παίζετε παιχνίδι"...\nΒαρύτατοι χαρακτηρισμοί εναντίον των παρουσιαστών της πρωινής εκπομπής της ΝΕΤ Λυριτζή-Οικονόμου, εκτόξευσε ο Γιάννης Μανώλης κατηγορώντας τους σαν κολαούζους της Ντόρας.\nΤο ξέσπασμα του είχε αφορμή την διαπίστωση των δυο δημοσιογράφων ότι...\nαρχηγός της Ν.Δ. θα βγει από τον Α' γύρο.\n"Αυτό που κάνετε είναι απαράδεκτο. Παίζετε τον ρόλο αυτών που θέλουν να βγάλουν αρχηγό συγκεκριμένο υποψήφιο".\nΤι απάντησαν αυτοί?\nΗ γυμνή αλήθεια της μουσικής...\nΤο «Q magazine», γνωστό μουσικό περιοδικό του Ηνωμένου Βασιλείου, το 2002 τούς είχε κατατάξει στα «50 συγκροτήματα που πρέπει να δει κάποιος πριν πεθάνει». Ο λόγος για τους Flaming Lips, από εμφάνιση των οποίων είναι και το ενσταντανέ. Γενικά είναι γνωστοί για τη ροπή τους προς εκκεντρικές μορφές περφόμανς. Κλασικό παράδειγμα, η τεράστια πλαστική φυσαλλίδα μέσα στην οποία ο τραγουδιστής τους Wayne Coyne «διασχίζει» το κοινό. Τώρα για να είμαστε δίκαιοι, στο Voodoo Festival μάλλον δεν είχαν...\nκανονίσει να σκανδαλίσουν το κοινό με την υποφαινομένη. Πρόκειται απλώς για groupie. Βέβαια, σε ιστοσελίδα της Νέας Ορλεάνης που φιλοξενείται άρθρο για το συμβάν ο γράφων επισημαίνει ότι η γυμνή θαυμάστρια ήταν μέσα στο θέμα της συναυλίας και αφήνει υπονοούμενα. Τέλος πάντων, όπως έχει πει και ο Γούντι Άλεν, «το 80% της επιτυχίας είναι να “εμφανίζεσαι”»...\nΤΙ ΑΡΧΗΓΟ εκλέγει η Ν.Δ. τον Δεκέμβριο; Οι εκδοχές είναι δύο.\nΗ ΠΡΩΤΗ εκδοχή λέει πως η συντηρητική παράταξη προέρχεται από βαρύτατη ήττα. Θα αργήσει να ανακάμψει. Ακόμη χειρότερα: ο αγώνας διαδοχής είναι διχαστικός. Όποιος ή όποια εκλεγεί, θα εξέλθει από τη διαδικασία με τραύματα. Και θα είναι κατά πάσα πιθανότητα μεταβατικός.\nΗ ΔΕΥΤΕΡΗ εκδοχή λέει πως αυτή είναι η δεύτερη ευκαιρία της γενιάς του Καραμανλή- δηλαδή των σημερινών πενηντάρηδων- να διεκδικήσει την ηγεσία. Όποιος χάσει, χάνεται. Δηλαδή τελειώνει. Άλλος γύρος δεν θα υπάρξει. Άρα ...\nέχει σημασία πώς θα πολιτευθεί κανείς τώρα.\nΜΕ ΑΝΑΦΟΡΑ στην ιστορία της Ν.Δ., η πρώτη εκδοχή λέει πως στη Ρηγίλλης θα μπει αρχηγός τύπου ΄93. Ο Μιλτιάδης Έβερτ κέρδισε τότε την ηγεσία με αντίπαλο έναν άλλο καραμανλικό, τον Ιωάννη Βαρβιτσιώτη. Αλλά ο πόλεμος που του έκανε το Μητσοτακαίικο στα μετόπισθεν τον έφθειρε και, τελικά, τον κατέβαλε. Η δεύτερη εκδοχή- πάλι με ιστορική ανάγνωση- λέει πως στη Ρηγίλλης θα έχουμε αρχηγό τύπου ΄97. Δηλαδή πρόεδρο με μεσοπρόθεσμο χρονικό ορίζοντα και πιθανότητα μακροημέρευσης.\nΤΙΣ ΠΡΩΤΕΣ εβδομάδες κυριαρχούσε η εκδοχή ΄93. Η προσφυγή στην κοινωνία και η ύπαρξη τεσσάρων υποψηφίων «έδειχνε» εκλογή δύο γύρων. Ενώ ο διχασμός Ντόρας- Σαμαρά προϊδέαζε για αδύναμο αρχηγό. Εδώ και δέκα ημέρες όμως τείνει να επικρατήσει η εκδοχή ΄97. Ο Σιούφας περιόρισε την εκλογή από τη βάση στα μέλη και όσους θέλουν να εγγραφούν μέλη επιτόπου. Ο Μεϊμαράκης κλάδεψε τον Σαμαρά. Και ο Καραμανλής εμφανίστηκε ως εγγυητής της ενότητας- άρα θα αναγκάσει όποιον ηττηθεί να υποταγεί στον νικητή. Πάμε για εκλογή από την πρώτη Κυριακή και αρχηγό με στηρίγματα κορυφής.\nΕΙΝΑΙ Η αλλαγή αυτή στην ατμόσφαιρα που εξηγεί την ασφυξία που ένιωσε ο Δημήτρης Αβραμόπουλος. Η πρότασή του για εκλογή από τη βάση πέρασε ανέλπιστα και του έδωσε momentum. Τo momentum όμως αυτό εξαντλήθηκε όταν οι εκλογείς άρχισαν να ταυτίζονται με την ευρύτερη κομματική βάση. Αντίστοιχα, η ιδεολογική πλατφόρμα μιας «ανεξάρτητης» υποψηφιότητας κόντρα σε γόνους και τζάκια συρρικνώθηκε, όταν το παραδοσιακό σύστημα της Ν.Δ. ανασυγκροτήθηκε μη αφήνοντας χώρο σε τρίτους.\nΑΡΑ Η αποχώρηση του Δημήτρη μπορεί να οφείλεται σε πολιτική εκτίμηση. Και όχι στην αιώνια ιστορία που τον θέλει αδύναμο χαρακτήρα που δεν βάζει ποτέ το πόδι στο νερό- ή, τέλος πάντων, το τραβάει πολύ γρήγορα.\nΑπόσυρση τέλοs λόγω κόστουs ...\nΞαφνικό τέλος μπήκε χθες στην απόσυρση. Οι συναρμόδιοι υπουργοί Οικονομικών Γιώργος Παπακωνσταντίνου και Περιβάλλοντος Τίνα Μπιρμπίλη ανακοίνωσαν την... απόσυρση του μέτρου υπογραμμίζοντας ότι δεν προέκυπταν περιβαλλοντικά οφέλη, δεν συνέβαλλε στην παραγωγική δυναμικότητα της χώρας, αφού δεν κατασκευάζουμε αυτοκίνητα, και κυρίως είχε μεγάλο δημοσιονομικό κόστος σε μια περίοδο υψηλών ελλειμμάτων.Μάλιστα ο υπουργός Οικονομικών προσδιόρισε το...\nετήσιο κόστος της απόσυρσης στα 400 εκατ. ευρώ. Θα πρέπει να σημειωθεί ότι, όπως διευκρινίστηκε, όσοι μέχρι και χθες είχαν καταθέσει το ΙΧ τους για απόσυρση θα λάβουν στο ακέραιο τα μπόνους που προέβλεπε το νομοθέτημα της προηγούμενης κυβέρνησης. Η κυβερνητική απόφαση για κατάργηση του μέτρου της απόσυρσης έπεσε σαν κεραυνός εν αιθρία στην αγορά αυτοκινήτου, καθώς αναμένονταν απλώς κάποιες βελτιωτικές αλλαγές.\nΑπόσυρση τέλοs λόγω κόστουs\nΠαράλληλα χθες ανακοινώθηκε ότι καταργείται και ο Πράσινος Δακτύλιος, ο οποίος θα έμπαινε σε εφαρμογή από το 2011. Πιο αναλυτικά, ο κ. Παπακωνσταντίνου τόνισε ότι μπαίνει τέλος στην απόσυρση καθώς δεν είχε «περιβαλλοντικό νόημα» και κόστιζε ακριβά, περί τα 400 εκατ. ευρώ ετησίως, σε μια περίοδο πολύ υψηλών ελλειμμάτων.\n«Σε κάθε περίπτωση όσοι συμπολίτες μας απέσυραν το αυτοκίνητό τους θα τους δοθούν τα υφιστάμενα κίνητρα που προέβλεπε η ρύθμιση του κ. Σουφλιά», πρόσθεσε. Αυτό σημαίνει ότι οι περίπου 73.000 κάτοχοι παλιών ΙΧ οι οποίοι είχαν πάρει μέχρι χθες πιστοποιητικό παραλαβής θα λάβουν μπόνους απόσυρσης από 500 έως και 2.200 ευρώ, ανάλογα με τον κυβισμό του αυτοκινήτου (έως 9.000 για μεγάλα φορτηγά).\nΟ υπ. Οκονομικών Γ. Παπακωνσταντίνου και η υπ. Περιβάλλοντος Τ. Μπιρμπίλη\nΟι ίδιοι μπορούν να λάβουν και το χρηματικό κίνητρο των 1.000 ευρώ εφόσον θελήσουν να αγοράσουν καινούργιο ή μεταχειρισμένο ΙΧ αντιρρυπαντικής τεχνολογίας (κατασκευής μετά την 1η Ιανουαρίου 2005).\nΗ υπουργός Περιβάλλοντος μάλιστα πρότεινε στους ενεργούς πολίτες να επιλέξουν να μην εισπράξουν όλο το κίνητρο αγοράς νέου οχήματος, αλλά μέρος αυτού -το ήμισυ- και αντί του υπολοίπου να λάβουν δύο κάρτες απεριορίστων διαδρομών με τα μέσα μαζικής μεταφοράς.\n«Πρόκειται για μια δυνατότητα που έχει συμβολικό αλλά και ουσιαστικό χαρακτήρα», συμπλήρωσε. Εξάλλου, σύμφωνα με πληροφορίες, εντός του προσεχούς δεκαημέρου αναμένεται να έχει εκδοθεί η σχετική εγκύκλιος για να πάρουν τα χρήματά τους από τις κατά τόπους Εφορίες όσοι ολοκλήρωσαν την απόσυρση.\nΝα σημειωθεί πως από τους 73.000 που έχουν στα χέρια τους πιστοποιητικό παραλαβής, μόνον οι περίπου 30.000 έχουν πάρει και μηχανογραφημένη πράξη οριστικής διαγραφής του οχήματος, χαρτί που αποτελεί επί της ουσίας τίτλο πληρωμής.\nΟσον αφορά την κατάργηση του Πράσινου Δακτυλίου, η κ. Μπιρμπίλη σημείωσε πως η κυκλοφορία στο κέντρο της Αθήνας και στα κέντρα των μεγάλων πόλεων θα αντιμετωπιστεί στο πλαίσιο ενός συνολικού πακέτου για την πολιτική του αυτοκινήτου και τη βιώσιμη κινητικότητα (τεχνικός έλεγχος, κάρτες καυσαερίων, ενίσχυση μέσων μεταφοράς, δίκτυα πεζοδρόμων, ποδηλατοδρόμων, ήπιας κυκλοφορίας κ.ά.).\nΣτο στόχαστρο κέρδη, ακίνητα...\nΈκτακτη εισφορά στους έχοντες για να χρηματοδοτηθεί το κόστος του επιδόματος αλληλεγγύης...\nΣτη συνεδρίαση του Γενικού Συμβουλίου του ΣΕΒ προετοίμασε τους επιχειρηματίες για την έκτακτη εισφορά στις μεγάλες επιχειρήσεις\nΈκτακτη εισφορά στη μεγάλη ακίνητη περιουσία, όπως και στις μεγάλες επιχειρήσεις με κέρδη πάνω από ένα επίπεδο, πρόκειται να επιβάλει, σύμφωνα με πληροφορίες, η κυβέρνηση, προκειμένου να χρηματοδοτήσει το κόστος του επιδόματος αλληλεγγύης, που θα δοθεί ώς τα Χριστούγεννα.\nOι σχετικές ρυθμίσεις θα περιλαμβάνονται, σύμφωνα με...\nτις ίδιες πληροφορίες, σε νομοσχέδιο που πρόκειται να συζητηθεί σήμερα στο υπουργικό συμβούλιο. Συγκεκριμένα, το νομοσχέδιο θα προβλέπει τη χορήγηση του επιδόματος αλληλεγγύης σε περίπου 1,5 εκατ. φτωχούς Έλληνες, υλοποιώντας τις σχετικές προεκλογικές εξαγγελίες της κυβέρνησης, αλλά θα φροντίζει ταυτόχρονα να καλύπτει το δημοσιονομικό κόστος επιβάλλοντας φόρο στους κατά τεκμήριο έχοντες, δηλαδή τις μεγάλες κερδοφόρες επιχειρήσεις και τράπεζες και τους ιδιοκτήτες μεγάλων ακινήτων. Έτσι, η κυβέρνηση θεωρεί ότι υπηρετεί μια λογική αναδιανομής του εισοδήματος, συνεπή με τις δεσμεύσεις της.\nΜέχρι αργά χθες το βράδυ το οικονομικό επιτελείο της κυβέρνησης συνεδρίαζε προκειμένου να καθορίσει τις λεπτομέρειες των ρυθμίσεων. Πάντως, οι πρώτες πληροφορίες ανέφεραν ότι το νομοσχέδιο θα προβλέπει τα εξής:\n1. Επιβάλλεται έκτακτη εισφορά στη μεγάλη ακίνητη περιουσία, πάνω από ένα όριο. Πιθανό πλαφόν είναι η αντικειμενική αξία των 500.000- 600.000 ευρώ, αν και εξετάζονται και άλλες προτάσεις. Ο έκτακτος αυτός φόρος, που θα υπολογιστεί ως ποσοστό επί της αντικειμενικής αξίας του ακινήτου, είναι έκτακτος και ανεξάρτητος από τα σχέδια της κυβέρνησης για την επαναφορά του Φόρου Μεγάλης Ακίνητης Περιουσίας, που θα γίνει με το φορολογικό νομοσχέδιο τον Φεβρουάριο με Μάρτιο, σε αντικατάσταση του ΕΤΑΚ.\n2. Επιβάλλεται, επίσης, έκτακτη εισφορά σε πολύ μεγάλες επιχειρήσεις, βασικά εισηγμένες, καθώς και σε τράπεζες, που εμφάνισαν κέρδη πάνω από ένα επίπεδο το 2008. Η φορολόγηση θα επιβληθεί με βάση τα κέρδη του 2008 και υπολογίζεται ότι θα πληρώσουν μέχρι 500 επιχειρήσεις.\n3. Χορηγείται έκτακτο επίδομα αλληλεγγύης σε Έλληνες πολίτες με εισόδημα μικρότερο από ένα επίπεδο (11.000-\nΣτόχος της κυβέρνησης είναι το νομοσχέδιο να μην προκαλέσει επιβάρυνση στον προϋπολογισμό και μάλιστα να είναι δημοσιονομικά ουδέτερο, δηλαδή να δαπανά όσα θα εισπράττει. Υπολογίζεται ότι τα αναμενόμενα έσοδα από τις έκτακτες εισφορές θα είναι της τάξης του 1 δισ. ευρώ.\nΕΛΕΥΘΕΡΟΤΥΠΙΑ:Έκτακτη εισφορά στις επιχειρήσεις.\nΤΟ ΒΗΜΑ:Εκτακτη εισφορά σε εταιρείες και τράπεζες\nΤην επιβολή έκτακτης εισφοράς στις μεγάλες επιχειρήσεις και στις τράπεζες ανακοίνωσε χθες ο υπουργός Οικονομικών κ. Γ. Παπακωνσταντίνου στο Γενικό Συμβούλιο του ΣΕΒ....\nTA NEA:Έκτακτος φόρος στα μεγάλα ακίνητα\nΈκτακτη εισφορά στη μεγάλη ακίνητη περιουσία, όπως και στις μεγάλες επιχειρήσεις με κέρδη πάνω από ένα επίπεδο, πρόκειται να επιβάλει η κυβέρνηση για να χρηματοδοτήσει το κόστος του επιδόματος αλληλεγγύης που θα δοθεί ώς τα Χριστούγεννα.\nΕΘΝΟΣ:Απόσυρση τέλοs λόγω κόστουs\nΟ Γ. Παπακωνσταντίνου με την Τ. Μπιρμπίλη εξήγησαν ότι το μέτρο κόστιζε 400 εκ. ευρώ χωρίς να προκύπτουν περιβαλλοντικά οφέλη. Θα αποζημιωθούν όσοι ήδη έχουν αποσύρει το όχημά τους...\nΞεδιάντροπος. Βγήκε στην εκπομπή, με "ανοιχτά τα μαγαζιά του" ...\nΜετά τη γυμνή φωτογράφιση, ο Τριανταφυλλόπουλος, έβαλε απόψε τα ρούχα του, αλλά ξέχασε να κουμπωθεί. Είχε ανοιχτό το παντελόνι του, για να παίρνει αέρα. Όταν το...\nκατάλαβε, έκρυψε το άνοιγμα του παντελονιού με τα χαρτιά του. Σιγά, που θα τρομάζαμε! ...\nΤους καράφλιασε ο καραφλός...\nΗ Αστυνομία ξέρει τους τρομοκράτες...\n"Έχουν εξαφανιστεί αυτές τις μέρες. Η Αστυνομία γνωρίζει πολλά πρόσωπα" . Ο συνεργάτης του ΒΗΜΑΤΟΣ Β.Λαμπρόπουλος δε μίλαγε απόψε στην εκπομπή "Πρόσωπο με Πρόσωπο" σαν δημοσιογράφος. Μπάτσο θύμιζε, που υπό το βάρος μιας υπηρεσιακής σκοπιμότητας παρέθετε στοιχεία. Γιατί χτυπούν αστυνομικά τμήματα, γιατί υπάρχει...\nμένος, μόνιμα, κατά των αστυνομικών;\nΤσίμπησε ο Μαρκογιαννάκης. "Είδατε τι λέει ο κύριος Λαμπρόπουλος; Η Αστυνομία γνωρίζει τους τρομοκράτες" .\nΤώρα, γιατί δεν τους έπιανε, ενώ τους γνώριζε, ο κύριος Μαρκογιαννάκης ή γιατί ο "υπηρεσιακός" κύριος Λαμπρόπουλος τα λέει όλα αυτά, δίνοντας αβαντάζ στις κινήσεις της Αστυνομίας, τι να σας πούμε; Αυτοί ξέρουν. Και οι υπηρεσίες της "διαλυμένης" Αστυνομίας, που κατά περίπτωση (και με τη συνδρομή "σοβαρών" δημοσιογράφων) μεταμορφώνεται σε πολύ ικανή...\nΑστυνόμος Κάλαχαν, ο Χρυσοχοϊδης...\nΤο παρατσούκλι το κόλλησε απόψε στον υπουργό Προστασίας του Πολίτη η πολιτευτής της Ν.Δ. , δημοσιογράφος, Σοφία Βούλτεψη. "Τα 'χε κάνει όλα αχταρμά, τρομοκρατία, Φιλιππινέζες-φρουρούς, Εξάρχεια, Κοινό Έγκλημα" , είπε. Τον ειρωνεύτηκε για το "νόμο και τάξη" . Και...\nτου συνέστησε να 'ναι λίγο πιο ψύχραιμος, πιο ήρεμος, cool. "Αν δεν έχεις πληροφορίες, δεν κάνεις τίποτα" , πρόσθεσε.\nΣτα περισσότερα είχε δίκιο...\nΑποπειράθηκε να φιμώσει τον καλεσμένο του, Βασίλη Μιχαλολιάκο...\nΣαν ΟΝΝΕΔίτης μίλαγε ο Χατζηνικολάου. Υπέρ του Μιχαλολιάκου ο Τράγκας...\nΑπόπειρα φίμωσης, κανονική. Με απαράδεκτες εκφράσεις, του τύπου "θα μας τρελάνετε" και ύφος και τόνο όχι δημοσιογράφου, αλλά κομματικού εγκάθετου, ο Χατζηνικολάου δεν τον άφηνε το Μιχαλολιάκο να μιλήσει. Του 'κανε ερώτηση και μόλις άνοιγε ο άλλος το στόμα του να απαντήσει, έπεφτε πάνω του με τσαμπουκά ΟΝΝΕΔίτη και του 'κανε παρατηρήσεις. "Εσείς δεν είστε κόμμα, είστε ιστορικός όμιλος. Θα μας τρελάνετε. Θα μας τρελάνατε όλους" . Ο Μιχαλολιάκος, που δεν είναι και κάνας τύπος του σαλονιού, είχε κωλώσει ο άνθρωπος. Ο...\nΤράγκας παρακολουθούσε με δυσαρέσκεια τις συνεχείς διακοπές και τον απρεπή λόγο προς τον καλεσμένο του δελτίου.\n"Θα με αφήσετε να αρθρώσω λέξη" , ψέλλισε ο Μιχαλολιάκος. Όταν κατάφερε επιτέλους να μιλήσει, είπε ότι "η τάση Μητσοτάκη στη Ν.Δ. αποτελεί προστεθείσα συνιστώσα και όχι συνισταμένη" . Ο Τράγκας κούναγε επιδοκιμαστικά το κεφάλι του. "Είναι ξένο σώμα, είναι ξένο σώμα ο Μητσοτάκης στη Ν.Δ. " .\nΑααχ! Επιτέλους, το ευχαριστήθηκε...\nΟ Έβερτ και η Μπακογιάννη "φάγανε" το '94 το Σαμαρά...\nΣυνεχίζει να την πυροβολεί. Όπου βρεθεί κι όπου σταθεί. Μερικές φορές είναι ιδιαίτερα εύστοχος. Όπως απόψε, που συνέστησε στον "Ντοράκια" Κασσίμη να διαβάσει το...\nβιβλίο του στρατηγού Γρυλάκη, εξ' απορρήτων του Μητσοτάκη για τα γεγονότα του '94. "Η Μπακογιάννη, που είχε πρόωρες φιλοδοξίες και ο Έβερτ, γράφει ο Γρυλάκης, κύριε Κασσίμη και ξέρετε ποιος είναι ο Γρυλάκης, "έφαγαν" το Σαμαρά. Το ξέρατε; Εγώ μόλις χθες διάβασα το βιβλίο κα το έμαθα" .\nΕιλικρινέστατος. Μόνο που ξέχασε να μας πει ποιος του σφύριξε να διαβάσει αυτόν τον καιρό αυτό το βιβλίο...\nΟ Χατζηνικολάου ζήτησε εγχειρίδιο ζωολογίας για να παρακολουθήσει τις σκέψεις του Τράγκα...\nΟ κούνελος. Το κουνελάκι, το οικόσιτο κουνελάκι. Οι συνεχείς αναφορές του Τράγκα στα κουνέλια (χωρίς να δίνει επαρκείς εξηγήσεις για το ποιος το πνίγει) προκάλεσαν τη θυμηδία στην ομήγυρη και...\nτην άμεση αντίδραση του Χατζηνικολάου, που ζήτησε να του φέρουν ένα λεξικό και ένα εγχειρίδιο ζωολογίας.\nΟ Τράγκας, όμως, παρά τις πιέσεις (ιδιαίτερα του σχολιαστή Άκη Παυλόπουλου) δεν υπέκυψε στον πειρασμό να κατονομάσει το στέλεχος της Ν.Δ. στο οποίο προσέδιδε το χαρακτηρισμό "οικόσιτο κουνελάκι" ...\n"Αν αποσυρθείτε από τον ALPHA εσείς κύριε Σρόιτερ, τότε θα αποσυρθώ και 'γω από υποψήφιος...\nΜα, το πήγαινε γυρεύοντας κι αυτός. "Και ο Αβραμόπουλος έλεγε πως δε θα αποσυρθεί, αλλά αποσύρθηκε" . Η φωνή του Πανίκα είχε βραχνιάσει. "Το 'χω πει τόσες φορές, που 'χει βραχνιάσει η φωνή μου. Εγώ ό,τι λέω το εννοώ, δεν είμαι ιμιτασιόν" . Κι όταν ο άλλος επέμεινε, του τη σβούριξε. "Αν αποσυρθείτε από τον ALPHA, εσείς κύριε Σρόιτερ, θα αποσυρθώ και 'γω από υποψήφιος" .\nΠαρά το θράσος του ο Σρόιτερ, θορυθήθηκε. Δεν...\nτου 'βγαιναν οι λέξεις απ' το στόμα. Κόμπιαζε. "Εγώ; Όοοχι" . Και ο Πανίκας ήρεμος και χαμογελαστός "ε, ούτε και 'γω" ...\nΗ εγώ η η Τρέμη το ίδιο κάνει...\nΈπεσε αδέσποτη στο Κίτσο.\n"Κάτι κάνει κι αυτός ως διευθυντής , αλλά το MEGA πάει μόνο του".\nΠοιος είπε αυτή την "σαχλαμάρα"? Η Μάρα.\n"Η εγώ να ήμουν στο δελτίο η η Τρέμη, το ίδιο κάνει. Το MEGA έχει μια δυναμική από μόνο του", είπε στην εκπομπή της Βάσιας Λόη (ALTER).\nΚατά Μάρα (κατά κύρη κ.λ.π.) καλύτερος παρουσιαστής είναι ο...\nΝίκος Χατζηνικολάου. Αυτός έχει δυναμική από μόνος του. Όπου κι αν πάει. Τώρα όσον αφορά τον διευθυντής ειδήσεων του MEGA το φίλο μας το Κίτσο?\nΕ, καλός είναι. Κάτι προσέφερε κι αυτός ο καημένος.\nΈχει προσθέσει στο δελτίο τα πολιτικά σχόλια.\nΓύρισε η Μαρέβα...\n2ο ευχάριστο γεγονός μέσα στην ημέρα για την οικογένεια Μητσοτάκη...\nΚοντά στον Κυριάκο ξανά η Μαρέβα. Η Πολωνέζα μετά από 6 χρόνια χωρισμού, επέστρεψε στην συζυγική εστία. Η Μαρέβα Γκραπόφσκι που είναι...\nστέλεχος της Deutsche Bank, ήταν αρκετά χρόνια σε διάσταση με τον Κυριάκο (το διαζύγιο ήρθε πολύ αργότερα).\nΣήμερα, σημαδιακή μέρα που με την απόσυρση Αβραμόπουλου ευνοείται η Ντόρα, ήρθε κι αυτό το ευχάριστο γεγονός για την οικογένεια Μητσοτάκη.\nΗ Μαρίκα την αποκαλούσε η "γυναίκα Αράχνη". Πριν από καιρό είχε αναμειχθεί το όνομά της στην υπόθεση του σκανδάλου της SIEMENS...\nO δανδής εγκατέλειψε τη κούρσα της διαδοχής...\nΟ δανδής διπλωμάτης με την αριστοκρατική εμφάνιση του σερ Λόρενς Ολιβιέ, και η εύθραυστη μελαχρινή συνοδός του με την φινέτσα της Βίβιαν Λι, έκαναν τα βλέμματα όσων διασκέδαζαν στο ρεμπετάδικο εκείνο το βράδι να καρφωθούν πάνω τους. Ηταν το πρώτο τους ραντεβού κι εκείνος θέλησε να ξεναγήσει το κορίτσι της πόλης, που είχε ανατραφεί στα πούπουλα, σε μέρη που δεν θα πήγαινε ποτέ με τις φίλες της. Ο αριστοκράτης από την ορεινή Αρκαδία, θα έδινε...\nεντολή στην ορχήστρα ν αφιερώσουν στην νεαρή αγαπημένη του κα Βίβιαν Σπανούδη τον αγαπημένο του ύμνο: «Μη βροντοχτυπάς τις χάντρες, η δουλειά κάνει τους άνδρες, το γιαπί, το πηλοφόρι, το μυστρί»\nΟι δυο νέοι εκείνης της βραδιάς θα γινόταν λίγα χρόνια αργότερα, ένα από τα πρώτα ονόματα στις λίστες της πολιτικής και κοσμικής Αθήνας. Ο Δημήτρης Αβραμόπουλος και η Βίβιαν, είναι ένα ζευγάρι της Φίνος Φίλμ. Εκείνος αυτοδημιούργητος, εκείνη πλουσιοκόριστο των βορείων προαστείων.\n«Από έναν διπλωμάτη περίμενε μια διαφορετική έξοδο στο πρώτο μας ραντεβού. Εγώ όμως την πήγα σε ένα ρεμπετάδικο και της αφιέρωνα τραγούδια. Την ημέρα που παντρευτήκαμε μπήκα στην πολιτική. Η Βίβιαν κοιμήθηκε με διπλωμάτη και ξύπνησε με πολιτικό, αφού ο Μητσοτάκης μού ανακοίνωσε την είσοδο στην πολιτική κατά τη διάρκεια της γαμήλιας δεξίωσης. Δεν ξέρω πώς ένιωσε. Ισως αυτό να το συζήτησε με τις φίλες της».\nΓια το πώς ένιωσε η Βίβιαν θα το μαθαίναμε λίγο αργότερα όταν φωτογραφημένη για το εξώφυλλο του περιοδικού «Εψιλον» της «Ελευθεροτυπίας» , θα δήλωνε «Θέλω να δω τον Δημήτρη πρωθυπουργό». Πέρασαν 8 χρόνια από τότε, ο σύζυγός της μπορεί να μην έγινε (ακόμη) πρωθυπουργός, αλλά πρόλαβε κι έκανε ένα κόμμα, έγινε δήμαρχος Αθηναίων και απέκτησε δυο χαριτωμένα παιδιά, τον Φίλιππο και τον Ιάσονα, που με τέτοια ονόματα σίγουρα θα καταφέρουν να φθάσουν ψηλά σαν τον πατέρα τους.\nΗ Βίβιαν είναι απόφοιτος της Σχολής Μωραίτη στο Παλαιό Ψυχικό και η πρώτη της επαγγελματική δραστηριότητα ήταν εκείνη της νηπιαγωγού. Λατρεύει τα παιδιά και δείχνει κατανόηση για το παιδί που κρύβουν μέσα τους οι μεγάλοι άνδρες. Ετσι είναι διατεθειμμένη να διαθέσει ανεξάντλητο απόθεμα υπομονής ώσπου το όνειρο της πρώτης κυρίας να κοπεί στα μέτρα της.\nΗτο ακόμη Δήμαρχος Αθηναίων, ο σύζυγός της, όταν η κ. Αβραμοπούλου αποφάσισε ν ασχοληθεί με το real estate. Οι δουλειές μάλιστα πήγαιναν τόσο καλά ώστε μεγάλη διεθνής εταιρεία έσπευσε να εξαγοράσει το γραφείο της αντί γενναίου αντιτίμου. Στη συνέχεια τη συναντάμε να εργάζεται σε γνωστή κατασκευαστική εταιρεία.\nΠαλαιότερα είχε δεχθεί πικρόχολα σχόλια από τις κοσμικές στήλες για την βαριεστημένη έκφρασή της, «παντού και πάντα». Πολλοί την απέδιδαν στην καταλυτική παρουσία του συζύγου της, ο οποίος ας σημειωθεί ότι είναι γιος χωροφύλακα.\nΌταν ήτο πρώτη κυρία της Αθήνας, ως σύζυγος του δημάρχου, είχαν γράψει για την ίδια: Φοράει πάντα ταγέρ, με φούστες που φθάνουν λίγο πάνω από το γόνατο και χαμηλοτάκουνα σχετικά παπούτσια με μπαρέτα στον αστράγαλο που κονταίνουν και παχαίνουν τις γάμπες. Ειδικά δε τονίζεται αυτό, όταν το συντηρητικό κατά τα άλλα ταγέρ είναι σε κόκκινο της φωτιάς, τα παπούτσια μαύρα και το καλσόν, που δεν αποχωρίζεται σχεδόν ποτέ, είναι κρεμ ιριζέ. Τρία βασικά λάθη, δηλαδή, σε μία και μόνο εμφάνιση... Ωστόσο υπάρχει και κάτι άλλο που φαίνεται να μην πηγαίνει και τόσο καλά με την πρώτη κυρία των Αθηνών. Για κάποιο λόγο δίνει την εντύπωση ανθρώπου ο οποίος δεν εκφράζει αυτά που νιώθει και αυτά που σκέφτεται, είτε είναι δυσάρεστα είτε είναι ευχάριστα. Αυτό λέγεται καταπίεση. Αγνωστο αν πρόκειται για προσωπική επιλογή της ή για εξαναγκασμό λόγω εξωτερικών παραγόντων, συμπεριλαμβανομένης ενδεχομένως και της ισχυρής προσωπικότητας του συζύγου της.\n«Για την επίπλωση του σπιτιού φροντίζει η σύζυγός μου…», θα δηλώσει παλαιότερα ο κ. Αβραμόπουλος, μην αφήνοντας περιθώρια αμφιβολίας για το ποιος έχει το πάνω χέρι στο σπίτι.\nΓια μεγάλο χρονικό διάστημα το ακριτικό Καστελόριζο, ήτο ο αγαπημένος προορισμός για τις θερινές τους διακοπές. Τα τελευταία χρόνια έχει αντικατασταθεί με τη Πάρο.\nΑυτές τις μέρες η κ. Λίλιαν Αβραμοπούλου ξαναζεί στιγμές ΚΕΠ. Τότε που πήγε,με άλλα 2000 άτομα και έχοντας στο πλευρό την μητέρα του συζύγου της, ν ακούσει την ιδρυτική ομιλία του. Για μια ακόμη φορά ο 57χρονος σύζυγός της βρίσκεται τόσο κοντά στην ηγεσία ενός κόμματος. Κι αν την αποτυχία του ΚΕΠ ο κ. Αβραμόπουλος κατάφερε να την ξορκίσει δίνοντας διαλέξεις σε πανεπιστήμια της Αμερικής, με την Βίβιαν στο πλευρό του να του συμπαραστέκεται, αυτή τη φορά τα πράγματα είναι πιο ευνοικά για κείνον. Απλά θα πρέπει να μάθει να ζει με τη Ντόρα το πρωί, για να μπορεί να χαλαρώνει με τη Βίβιαν όταν θα επιστρέφει το βράδι στο σπίτι…\n(απο τη Realnews)\nΦήμες για παραίτηση...\nΜε κάθε επιφύλαξη - και το λέμε γιατί πρόκειται για αδιασταύρωτη πληροφορία - μεταφέρουμε την φήμη για πρόθεση του προέδρου της ΕΡΤ Χρήστου Παναγόπουλου να παραιτηθεί. Το αναφέρουμε με κάθε επιφύλαξη επαναλαμβάνουμε και πάλι δεδομένου ότι ...\nτο συμβόλαιο του Χρήστου Παναγόπουλου του επιτρέπει να παραμείνει στη θέση του και να εισπράξει την αποζημίωση του όπως ακριβώς ορίζει ο νόμος.\nΤέλος για απόσυρση-πράσινο δακτύλιο...\nΤην κατάργηση του μέτρου της απόσυρσης ανακοίνωσε η κυβέρνηση...\nΤην κατάργηση του μέτρου της απόσυρσης ανακοίνωσαν σήμερα οι υπουργοί Οικονομικών κ. Γιώργος Παπακωνσταντίνου και Περιβάλλοντος κ. Τίνα Μπιρμπίλη. Παράλληλα, τροποποιούνται τα περιβαλλοντικά τέλη και καταργείται ο «πράσινος δακτύλιος».\nΌπως ανέφερε ο κ. Παπακωνσταντίνου, η απόφαση της κατάργησης λήφθηκε γιατί...\nΌπως ανέφερε ο κ. Παπακωνσταντίνου, η απόφαση της κατάργησης λήφθηκε γιατί το μέτρο της απόσυρσης δεν έχει περιβαλλοντικό νόημα, δεν ενισχύει την ελληνική οικονομία καθώς δεν υπάρχει εγχώρια αυτοκινητοβιομηχανία ενώ τέλος έχει τεράστιο δημοσιονομικό κόστος.\nΣύμφωνα με τον υπουργό Οικονομικών το εκτιμούμενο ετήσιο κόστος ανέρχεται σε 400 εκατ. ευρώ. Επιπλέον, όσοι έχουν αποσύρει έως σήμερα τα ΙΧ αυτοκίνητά τους θα τύχουν των ευεργετημάτων της προηγούμενης πράξης νομοθετικού περιεχομένου και θα αποζημιωθούν κανονικά.\nΑπό την πλευρά της η υπουργός Περιβάλλοντος κ. Μπιρμπίλη ανακοίνωσε ότι τροποιοιούνται τα περιβαλλοντικά τέλη ΙΧ αυτοκινήτων σε σχέση με αυτό που ορίζονταν στην προηγούμενη πράξη Σουφλιά.\nΤον "φάγαν" το δαχτυλίδι και τα κουκιά...\nΣτην Κεντρική Επιτροπή υπέστη ήττα.\nΗ πρόταση του να ψηφίσουν και οι φίλοι, απορρίφθηκε πανηγυρικά.\nΚόντραρε τον "Μεγάλο". Αλλά και εκείνος, έδωσε δημοσίως (με τα ρουφηχτά φιλιά πάνω στην έδρα)το δαχτυλίδι στην Θεοδώρα.\nΟ Αβραμόπουλος έβλεπε από την αρχή ότι τα κουκιά δεν του βγαίνουν. Ήταν καθαρά τρίτος.\nΚαι τι έκανε? Άφησε να...\nεννοηθεί ότι την κοπανάει (εμείς πρώτοι το "τσιμπήσαμε" και σας το είπαμε).\nΣτη συνέχεια όμως έκανε την ντρίπλα με το άνοιγμα της ψηφοφορίας στους φίλους. Δεν έπιασε. Είδε την ανοικτή στήριξη του Κουρασμένου (όπως και των ανθρώπων του,π.χ. Έβερτ) στην Ντόρα, και την έκανε.\nΤώρα πια θεωρείται μάλλον βέβαιο πως η κόρη του Μητσοτάκη θα πάρει το χρίσμα από το πρώτο γύρο...\nΜετά τις 5, ανακοίνωση ονομάτων Γενικών Γραμματέων...\nΣύσκεψη στο Μαξίμου στις 5 το απόγευμα υπό τον πρωθυπουργό Γιώργο Παπανδρέου για το πολυβασανισμένο θέμα των Γενικών Γραμματέων. Θα πάρουν μέρος οι: Χάρης Παμπούκης, Νίκος ΑΘανασάκης και μέλη της επιτροπής αξιολόγησης.\n...πολύ πιθανό να ανακοινωθούν μετά τη σύσκεψη κάποια από τα ονόματα των νέων Γενικών γραμματέων...\n"Οδηγούμεθα σε διχασμό"...\nΑκολουθεί ο Πανίκας; Μετά την απόσυρση Αβραμόπουλου βγαίνει από τον 1ο γύρο η Ντόρα;...\n"Οδηγούμεθα σε διχασμό. Δεν θέλω να γίνω μέρος του προβλήματος", είπε ο Αβραμόπουλος και απέσυρε την υποψήφιότητα του.\n"Η Ν.Δ. αποκλείει την επαφή της με την κοινωνία. Επιστρέφει στις τακτικές που την οδήγησαν στην ήττα. Δεν...\n...συμφωνώ και αποσύρομαι".\nΔεν μας αρέσει να ευλογούμε συνέχεια τα γένια μας, αλλά όταν λέγαμε ότι "ετοιμάζεται να την κάνει ο Μήτσος", δεν το πίστευε κανείς. Τώρα, με την απόσυρση Αβραμόπουλου, όλα δείχνουν πως η Ντόρα πάει να βγει από τον πρώτο γύρο. Να δούμε, τι θα κάνει κι ο Πανίκας;...\nΠαραιτήθηκε ο Αβραμόπουλος...\nΠριν από λίγο υπέβαλλε την παραίτηση του από υποψήφιος για την προεδρία της Ν.Δ. Όπως σας το είπαμε σε ανύποπτο χρόνο, αποσύρθηκε.\nΩς κύριο λόγο προβάλλει τον κίνδυνο διχασμού του κόμματος...\nΧρήστος Φερεντίνος: "Οφθαλμαπάτη"...\n"Δεν θα πήγαινα ποτέ σε τέτοιου είδους εκπομπές"...\nΕιλικρινής. Είπε τα χειρότερα για την εκπομπή που παρουσιάζει. "Οφθαλμαπάτη. Δεν τα πιστεύω αυτά. Δεν θ' άφηνα τα παιδιά μου να δουν μια τέτοια εκπομπή".\n...τότε γιατί την παρουσιάζεις;" τον ρώτησε το πρωί στην εκπομπή της η Μελέτη. "Το βλέπω σαν επαγγελματίας. Παρουσιάζω ένα θέαμα", είπε.\nΑλλά το χειρότερο το 'ριξε αμέσως μετά. "Εγώ δεν θα πήγαινα ποτέ σαν προσκεκλημένος σε μια τέτοια εκπομπή". Όταν όμως συνειδητοποίησε ότι σ' αυτή που τα 'λεγε, είχε έρθει ως προσκεκλημένη στην εκπομπή του, το 'στριψε ελαφρώς. " Εκτός εάν επρόκειτο για εκπομπή φίλου".\nΚαλός. Αυτός μπορεί να γίνει και μέλος...


ΔΡΑΣΗ 8: Δραστηριότητες μετάδοσης υλικού και εκπαίδευσης | PROTEAS\nΗ δράση 8 ασχολείται με τον σχεδιασμό, υλοποίηση και επικαιροποίηση της ιστοσελίδας του έργου και με την προώθηση του Πρωτοκόλλου καλών πρακτικών, των παραδοτέων και των αποτελεσμάτων του προγράμματος.\nΔραστηριότητες της δράσης συμπεριλαμβάνουν:\nΠιλοτική εφαρμογή helpdesk\nΔιάχυση κρίσιμης πληροφορίας ΥΑΠΕ\nΕνέργειες ενημέρωσης και προώθησης της γνώσης\nΕθνικά workshops Π\nΠροετοιμασία τεχνικών/ επιστημονικών άρθρων\nΕκπαιδευτικά σεμινάρια και μαθήματα εξ’ αποστάσεως εκπαίδευσης (E-learning courses)\nΠροετοιμασία εντύπων, φυλλαδίων και άλλου υλικού\nΓια την ολοκλήρωση της δράσης θα πραγματοποιηθούν αρκετά ταξίδια προς Αθήνα, Κόρινθο, Κρήτη κλπ. Ώστε να διευκολυνθεί η συντονισμένη προσπάθεια των εταίρων ΠΚ, ΜΟΗ και AVINOIL. Η ΜΟΗ έχει την γενική ευθύνη της παρούσας δράσης.\nΥπο-Δράση 8.1: Σχεδιασμός, υλοποίηση και επικαιροποίηση ιστοσελίδας για την προώθηση του Πρωτοκόλλου καλών πρακτικών, των παραδοτέων και αποτελεσμάτων του προγράμματος\nΗ ιστοσελίδα του έργου συγκεντρώνει όλες τις πληροφορίες και τα παραδοτέα του έργου σε ένα μέρος και θα είναι διαθέσιμη στα Ελληνικά και τα Αγγλικά. Στην ιστοσελίδα θα συμπεριλαμβάνονται πληροφορίες για το έργο όπως: μια επισκόπηση του έργου, οι στόχοι του έργου, γενική πληροφόρηση για τα προγράμματα Life, τους εταίρους του έργου, τα παραδοτέα, νέα και εκδηλώσεις που αφορούν το έργο και τρόπου επικοινωνίας με διάφορα μέλη του έργου. Επίσης θα υπάρχουν εφαρμογές και πληροφόρηση μόνο για εγγεγραμμένα μέλη. Παράλληλα με την ανάπτυξη της ιστοσελίδας θα σχεδιαστεί λογότυπος του έργου που θα χρησιμοποιηθεί στο εικαστικό κομμάτι της ιστοσελίδας καθώς και slogan-σύνθημα του έργου.\nΥπο-Δράση 8.2: Πιλοτική εφαρμογή helpdesk για τα εγγεγραμμένα μέλη με τις υπηρεσίες: (1) Βρείτε τη νομοθεσία σχετικά με τη βιομηχανία σας, (2) E-forum\nΣτο πλαίσιο αυτής της υπο-δράσης αναπτύσσεται μια πιλοτική εφαρμογή επιλεγμένων λειτουργικών εργαλείων όπως προδιαγράφονται στην δράση 7 και συγκεκριμένα το έξυπνο ηλεκτρονικό εργαλείο εύρεσης νομοθετικών απαιτήσεων και το e-forum. Εργασίες συμπεριλαμβάνουν:\nΠιλοτική λειτουργία του έξυπνου ηλεκτρονικού εργαλείου (όπως προδιαγράφεται στην Δράση 7) για τον καθορισμό των νομοθετικών απαιτήσεων. Το εργαλείο θα είναι διαθέσιμο στην ιστοσελίδα του έργου και θα είναι ανοικτό μόνο για τους εγγεγραμμένους χρήστες. Ειδικότερα, οι χρήστες θα συμπληρώνουν ηλεκτρονική αίτηση εγγραφής και θα αποκτούν προσωπική όνομα χρήστη και κωδικό πρόσβασής. Με τους κωδικούς αυτούς θα ανοίγει η πρόσβαση στην εφαρμογή.\nΠιλοτική λειτουργία του e-forum (όπως προδιαγράφεται στην Δράση 7) διευκολύνοντας την ανταλλαγή πληροφοριών που αφορούν στη μεταφορά και διαχείριση επικίνδυνων χημικών ουσιών. Το εργαλείο θα είναι διαθέσιμο στην ιστοσελίδα του έργου και θα είναι ανοικτό μόνο για τους εγγεγραμμένους χρήστες. Ειδικότερα, οι χρήστες θα συμπληρώνουν ηλεκτρονική αίτηση εγγραφής και θα αποκτούν προσωπική όνομα χρήστη και κωδικό πρόσβασής. Με τους κωδικούς αυτούς θα ανοίγει η πρόσβαση στην εφαρμογή.\nTΤο ΠΚ έχει την γενική ευθύνη της παρούσας δράσης.\nΥπο-Δράση 8.3: Διάχυση της κρίσιμης πληροφορίας ΥΑΠΕ που αποκτήθηκε από την πρόοδο των δράσεων\nΗ υπο-δράση 8.3 στοχεύει στην αξιοποίηση των αποτελεσμάτων του έργου μέσω σωστής οργάνωσης και δομής της διαθέσιμης πληροφορίας.\nΗ ομάδα εργασίας υπεύθυνη για την δράση αποτελείται από μέλη των εταίρων που έχουν ασχοληθεί με όλες τις προηγούμενες δράσεις καθώς και λοιπά ενδιαφερόμενα μέλη (π.χ. αρχές, υπηρεσίες κλπ.) Στη δράση αυτή διαμορφώνεται:\nΣχέδιο διάδοσης της πληροφορίας\nΧρονοδιάγραμμα διάδοσης της πληροφορίας και του υλικού\nΕπιλέγονται εργαλεία διάδοσης υλικού συμπεριλαμβανομένων ενημερωτικών φυλλαδίων, επιστημονικών άρθρων και δημοσιεύσεων.\nΕργαλεία ελέγχου της αποτελεσματικότητας της διάδοσης της πληροφορίας.\nΗ ολοκλήρωση της παρούσας δράσης προαπαιτεί ταξίδια συντονισμού και συνεννόησης σε Αθήνα, Κόρινθο και Κρήτη. Τη συνολική ευθύνη για την παρούσα υπο-δράση την έχει η ΜΟΗ με συνεργαζόμενα μέλη το ΠΚ και την AVINOIL.\nΥπο-Δράση 8.4: Ενέργειες ενημέρωσης και προώθησης της γνώσης (Awareness raising events)\nΣτόχος της παρούσας υπο-δράσης αποτελούν οι εκδηλώσεις ενημέρωσης που θα προγραμματιστούν σύμφωνα με το σχέδιο διάδοσης (υπο-Δράση 8.3). Στόχος των εκδηλώσεων είναι η διάδοση της πληροφορίας που σχετίζεται με την περιβαλλοντική πολιτική και την νομοθεσία της Ε.Ε. Πεδίο εφαρμογής των ενημερωτικών εκδηλώσεων είναι οι συναντήσεις ενδιαφερόμενων μελών που σχετίζονται με την μεταφορά και την διαχείριση επικίνδυνων προϊόντων, τον κανονισμό REACH και το αναπτυσσόμενο πρωτόκολλο PROTEAS. Εκδηλώσεις θα πραγματοποιηθούν σε Αθήνα και Κρήτη και προσκλήσεις/ ανακοινώσεις θα παραδοθούν στις ομάδες-στόχο μέσω των βιομηχανικών φορέων, Τεχνικό Επιμελητήριο, Δημόσιους Οργανισμούς κλπ.\nΤη συνολική ευθύνη για την παρούσα υπο-δράση την έχει to ΠΚ με συνεργαζόμενα μέλη την ΜΟΗ και την AVINOIL.\nΥπο-Δράση 8.5: Εθνικά workshops\nΘα πραγματοποιηθούν δύο εθνικά workshops, ένα στην Αθήνα και ένα στην Κρήτη. Στόχος των workshops είναι η διάδοση της πληροφορίας και η αλλαγή νοοτροπίας μέσω πρακτικών οφελών που απορρέουν από την αλλαγή συμπεριφοράς και την υλοποίηση των προτεινόμενων τροποποιήσεων στο κύκλο ζωής, καθώς και τη βιώσιμη παραγωγή και κατανάλωση χημικών ουσιών σε σχέση με θέματα ΥΑΠΕ. Τα workshops θα είναι ανοικτά για όλους τους εμπλεκόμενους με τον κύκλο ζωής πετροχημικών ουσιών και με τον κανονισμό REACH και θα δίνεται η ευκαιρία ανταλλαγής πληροφορίας διαφόρων εμπλεκομένων μερών και εκπρόσωπων. Προσκλήσεις συμμετοχής θα δοθούν σε εκπροσώπους της ΕΕ μεγιστοποιώντας την διαθέσιμη εμπειρία. Τα workshops θα είναι διαθέσιμα sτην ιστοσελίδα του έργου και ίσως μέσω του Γενικού Χημείου του Κράτους. Τη συνολική ευθύνη για την παρούσα υπο-δράση την έχει η AVINOIL με συνεργαζόμενα μέλη το ΠΚ και την ΜΟΗ.\nΥπο-Δράση 8.6: Προετοιμασία τεχνικών εργασιών για δημοσίευση σε ειδικές εκδόσεις\nΑναπτύσσονται ειδικές τεχνικές εκδόσεις προσαρμοσμένες στις ανάγκες των ομάδων στόχο. (π.χ. βιομηχανικοί παραγωγοί, μεταφορείς, διανομείς). Το υλικό που θα συμπεριλαμβάνεται θα αποτελείτε από τα αποτελέσματα του έργου όπως πχ. τα γενικευμένα MSDS, η εκτίμηση των περιβαλλοντικών επιπτώσεων του κύκλου ζωής, οι μετρήσεις και οι αναλύσεις των ρυπογόνων ουσιών σε κάθε στάδιο και το πρωτόκολλο. Οι ειδικές εκδόσεις θα είναι διαθέσιμες σε έντυπη μορφή και σε ηλεκτρονική μορφή μέσω της ιστοσελίδας του προγράμματος.\nΟι ειδικές εκδόσεις θα αναπτυχθούν με την βοήθεια εξωτερικού εργολάβου. Τη συνολική ευθύνη για την υλοποίηση της παρούσας υπο-δράσης την έχει το ΠΚ με συνεργαζόμενα μέλη τη ΜΟΗ και την AVINOIL.\nΥπο-Δράση 8.7: Προετοιμασία ερευνητικού έργου για δημοσίευση σε διεθνή περιοδικά και διεθνή και εθνικά\nΤα επιστημονικά αποτελέσματα του έργου προετοιμάζονται από την ομάδα του ΠΚ για δημοσίευση σε εγκεκριμένα διεθνή περιοδικά. Επίσης θα υπάρχει ενεργή συμμετοχή της ομάδας του ΠΚ σε εθνικά και διεθνή επιστημονικά συνέδρια που σχετίζονται με ΥΑΠΕ και την μεταφορά επικίνδυνων χημικών ουσιών. Κύριος σκοπός της παρούσας υπο-δράσης είναι η διάδοση των αποτελεσμάτων του έργου στην επιστημονική κοινότητα. Το κύριο πεδίο εφαρμογής θα πρέπει να είναι η διάδοση των αποτελεσμάτων και των αποτελεσμάτων και της γνώσης που έχει αποκληθεί μετά την ολοκλήρωση του έργου.\nΤη συνολική ευθύνη της επιτυχημένης υλοποίησης της παρούσας υπο-δράσης την έχει το ΠΚ.\nΥπο-Δράση 8.8: Εκπαιδευτικά σεμινάρια και μαθήματα εξ’ αποστάσεως εκπαίδευσης (E-learning)\nΔιοργανώνονται εκπαιδευτικά σεμινάρια για όλες τις ομάδες-στόχο που σχετίζονται με την διανομή και διακίνηση πετροχημικών ουσιών. Τα εκπαιδευτικά σεμινάρια θα είναι τεχνικής φύσεως και το προσωπικό του προγράμματος θα πρέπει να είναι καλά εκπαιδευμένοι, προκειμένου να έχουν τη δυνατότητα να απαντούν τυχών ερωτήματα. Τα εκπαιδευτικά σεμινάρια θα πληροφορούν τους ενδιαφερόμενους σχετικά με τις τεχνικές, μεθοδολογίες και διαδικασίες που προτείνονται από το πρωτόκολλο και σχετίζονται με τον κύκλο μεταφοράς και διαχείρισης των επικίνδυνων χημικών ουσιών και για τις σχετικές διαδικασίες ελέγχου πιθανών καταστάσεων έκτακτης ανάγκης. Τα σεμινάρια επιμόρφωσης θα οργανωθούν και θα διεκπεραιωθούν σε Αθήνα και πιθανώς Κρήτη. Θα υπάρξει συμμετοχή έμπειρων επισκεπτών από την Ευρώπη διαδίδοντας γνώση που έχει αποκτηθεί σε Ευρωπαϊκό επίπεδο.\nΕπιπλέον, οι ενδιαφερόμενοι θα μπορούν να εκπαιδεύονται και να ενημερώνονται σχετικά με τα ανωτέρω θέματα και τα αποτελέσματα του έργου μέσω ηλεκτρονικών μαθημάτων που θα είναι διαθέσιμα στην ιστοσελίδα του έργου (μαθήματα κατάρτισης e-learning). Τα μαθήματα αυτά θα οργανωθούν και να αναπτυχθούν ως ανεξάρτητες θεματικές ενότητες για κάθε ομάδα-στόχο και συγκεκριμένα θα περιέχουν θέματα και περιεχόμενο που καλύπτεται από τα σεμινάρια. Θα αναπτυχθεί μια πλατφόρμα όπου εγγεγραμμένοι χρήστες θα μπορούν να κατεβάζουν το σχετικό υλικό.\nΤη συνολική ευθύνη για την υλοποίηση της παρούσας υπο-δράσης την έχει η ΜΟΗ με συνεργαζόμενα μέλη το ΠΚ και την AVINOIL.\nΥπο-Δράση 8.9: Προετοιμασία εντύπων, φυλλαδίων και άλλου υλικού\nΕνέργειες ενημέρωσης και προώθησης της γνώσης (Awareness raising events)\nΘα αναπτυχθούν σύντομοι οδηγοί/ φυλλάδια για ενημέρωση για την ασφαλή μεταφορά επικίνδυνων πετροχημικών με όλα τα μέσα μεταφοράς (οδική, σιδηροδρομική, θαλάσσια, αερομεταφορά και σωληνογραμμές). Τα έντυπα θα είναι σύμφωνα με τα παραδοτέα του έργου και του αναπτυγμένου πρωτοκόλλου και θα διανεμηθούν σε όλη την Ελλάδα διαδίδοντας τα δεδομένα του έργου σε χιλιάδες πιθανούς ενδιαφερόμενους χρήστες. Τα φυλλάδια θα διανεμηθούν:\nΣε συνεργάτες και πελάτες των βιομηχανικών εταίρων του έργου-ΜΟΗ και AVINOIL.\nΣε πρατήρια καυσίμων και εταιρίες μεταφοράς και διανομής πετροχημικών.\nΆμεσα μέσω αλληλογραφίας σε όσους ασχολούνται με την εφοδιαστική αλυσίδα των πετροχημικών.\nΜέσω της ιστοσελίδας του έργου.\nΕπίσης με την βοήθεια εξωτερικού εργολάβου θα αναπτυχθούν πίνακες ανακοινώσεων που θα εμπεριέχουν πληροφόρηση περί των στόχων του έργου και συνοπτικά τα αναμενόμενα αποτελέσματα του έργου. Οι πίνακες να αναρτηθούν σε στρατηγικά και ορατά σημεία, σε δημόσιο χώρο, στις εγκαταστάσεις των εταίρων. Όλοι οι πίνακες θα αναπτυχτούν στα Ελληνικά και στα Αγγλικά αναγράφοντας πάντα σε ορατό σημείο το λογότυπο Life. Η αναφορά Layman’s report, θα υποβληθεί μαζί με την Τελική Αναφορά σε έντυπη και ηλεκτρονική μορφή και θα περιλαμβάνει τα πιο σημαντικά στοιχεία του έργου, τους στόχους, τις δραστηριότητες και τα αποτελέσματα. Το ΠΚ έχει την συνολική ευθύνη για την σύνταξη του Layman report. Οι πίνακες, τα φυλλάδια και λοιπό ενημερωτικό υλικό θα αναπτυχθεί από το ΠΚ με την βοήθεια εξωτερικού εργολάβου. Τη συνολική ευθύνη για την υλοποίηση της παρούσας υπο-δράσης την έχει η ΜΟΗ με συνεργαζόμενα μέλη το ΠΚ και την AVINOIL.\nΤΕΧΝΙΚΗ ΟΜΑΔΑ AVIN OIL:\nΣυμμετοχή σε όλες τις δράσεις\nΤΕΧΝΙΚΗ ΟΜΑΔΑ ΜΟΗ:\n-Ομάδες στόχου του έργου\n-Συμμετοχή σε δράσεις διαβούλευσης\nΤΕΧΝΙΚΗ ΟΜΑΔΑ ΠΚ:\nΥπεύθυνη για γενικό συντονισμό δράσεων.\n1 Τεχνικός Διευθυντής (ΠΚ)\nΔΙΟΙΚΟΥΣΑ Επιτροπή ΕΡΓΟΥ\n2 Εκπρόσωποι του ΠΚ (1 Πρόεδρος)\n1 Εκπρόσωπος MOH\n1 Εκπρόσωπος AVIN OIL


Το ξενοδοχείο - Ξενοδοχείο ΘΕΑΣΗ :: Διακοπές στην Τράπεζα Αχαΐας, Διακοφτό\nΣτο γραφικό χωριό Τράπεζα δημιουργήσαμε έναν ξεχωριστό χώρο, με οικογενειακή και ζεστή ατμόσφαιρα που αποτελεί μία ιδιαίτερη πρόταση διαμονής.\nΣκοπός μας είναι να προσφέρουμε ιδανικές αποδράσεις και άνετες αξέχαστες διακοπές καθ' όλη τη διάρκεια του χρόνου.\nΚτισμένος στην αμφιθεατρική πλαγιά του βουνού ανάμεσα στους ελαιώνες, ο ξενώνας ΘΕΑΣΗ συνδυάζει μοναδικά την ηρεμία της φύσης και τη γαλήνη της πανοραμικής θέας που προσφέρεται απλόχερα μπροστά μας, καθηλώνοντας τον φιλοξενούμενό μας.\nΔικαιολογημένα λοιπόν δώσαμε στον ξενώνα το όνομα ΘΕΑΣΗ.\nΟποιαδήποτε ώρα της ημέρας, στο καθιστικό του ξενώνα, μπορείτε να απολαύσετε τον καφέ ή το ποτό σας, αγναντεύοντας τη μαγευτική θέα που συνδυάζει την άγρια ομορφιά του βουνού και τη γαλήνη της θάλασσας.\nΤον χειμώνα συμπληρώνεται η απόλαυση από τη συντροφιά που προσφέρει το αναμμένο τζάκι.\nΣτον ίδιο χώρο προσφέρεται πρωινό σε πλούσιο μπουφέ με αρκετά τοπικά και χειροποίητα προϊόντα όπως: ψωμί, κέικ, μαρμελάδες, χωριάτικα αυγά και άλλα. Εδώ επίσης παρέχεται και ασύρματη πρόσβαση στο Internet μέσω WiFi.\nΑκόμα ο ξενώνας διαθέτει αίθουσα εκδηλώσεων για σεμινάρια, συναντήσεις και συγκεντρώσεις, άνετο ιδιωτικό χώρο στάθμευσης καθώς και δωμάτιο για ΑΜΕΑ.\nΔείτε στον χάρτη του Google την ακριβή τοποθεσία μας.\nΔυνατότητα ενοικίασης αυτοκινήτου (κατόπιν συννενοήσεως)


Ο Μητσοτάκης κέρδισε τον Τσίπρα στην ΔΕΘ - Γράφει ο Γιάννης Κουτσονάσιος Γραμματέας ΝΟΔΕ Ν.Δ Τρικάλων | Η ιστοσελίδα της Καλαμπάκας\nΟ Μητσοτάκης κέρδισε τον Τσίπρα στην ΔΕΘ – Γράφει ο Γιάννης Κουτσονάσιος Γραμματέας ΝΟΔΕ Ν.Δ Τρικάλων\nΤις εντυπώσεις στην 82η ΔΕΘ κέρδισε ο Κυριάκος Μητσοτάκης έναντι του Αλέξη Τσίπρα, σύμφωνα με έρευνα της εταιρείας Pulse .\nBy admin\t On Σεπ 22, 2017 -0:05\nΈτσι ο αρχηγός της ΝΔ πήρε την πρωτιά σε όλα τα ερωτήματα, με μεγάλα ποσοστά στο «πιο ειλικρινής» και «πιο ουσιαστικός».\nΤα ερωτήματα και τα ποσοστά των δύο πολιτικών είναι τα εξής:\n«Ποιος τα πήγε καλύτερα στη ΔΕΘ» :\nΤο ίδιο και οι δύο 21%.\nΟ Κυριάκος Μητσοτάκης μίλησε με αλήθειες στους Έλληνες πολίτες και φάνηκε ότι είναι έτοιμος να δώσει λύσεις στα προβλήματα τους.\nΜεταξύ των άλλων ανέφερε τα εξής:\n«Πρώτον, να δημιουργήσουμε πολλές νέες δουλειές μέσα από μια έκρηξη ιδιωτικών επενδύσεων.\nΔεύτερον, να μειώσουμε τα φορολογικά βάρη και να εξορθολογήσουμε τη λειτουργία του Κράτους.\nΤρίτον, να σταθούμε κοντά στους νέους και στους πιο αδύναμους συμπολίτες μας».\nΤο δεύτερο νομοσχέδιο αφορά μια τολμηρή φορολογική μεταρρύθμιση. Δεσμεύτηκε για μια δραστική απλοποίηση της φορολογικής νομοθεσίας με εγγύηση ότι ο νέος φορολογικός νόμος δεν θα αλλάξει για τουλάχιστον μία δεκαετία. Και θα προσπαθήσω να οικοδομήσω την ευρύτερη δυνατή πολιτική συναίνεση για αυτό. Όπως και επιπλέον μείωση φορολογίας ανάλογα με τις θέσεις εργασίας που δημιουργούνται.\nΤο τρίτο νομοσχέδιο αφορά στην απλοποίηση της διαδικασίας αδειοδότησης. Κόντρα στην λογική της γραφειοκρατίας, η ΝΔ θα αντιστρέψει το βάρος της απόδειξης της συμμόρφωσης από τον ιδιώτη στο Κράτος.\nΗ ΝΔ προτείνει μια νέα συμφωνία αλήθειας με την κοινωνία έτσι θα προτείνει και μία καλύτερη συμφωνία με τους εταίρους μας. Θα προτείνει μια νέα ρήτρα ανάπτυξης και μεταρρυθμίσεων. Να μας επιτρέψει σε πρώτο χρόνο να μειώσουμε σημαντικά όλες τις ασφαλιστικές εισφορές. Εργαζομένων και εργοδοτών.\nΟ Πρόεδρος της Νέας Δημοκρατίας έδωσε ιδιαίτερη έμφαση στην προσέλκυση νέων επενδύσεων που θα δημιουργήσουν νέες θέσεις εργασίας. Ανέφερε συγκεκριμένα:\nΞεκινώντας από τις στρατηγικές επενδύσεις, κάθε δημόσια αρχή θα έχει αποκλειστική προθεσμία για την άσκηση της αρμοδιότητάς της.\nΟ Πρόεδρος της Νέας Δημοκρατίας, στο τέλος της ομιλίας του, τόνισε ότι η πρόταση που κατέθεσε είναι «ρεαλιστική αλλά συνάμα οραματική» και πρόσθεσε «μια πρόταση που σπάει τις αλυσίδες που κρατούν τη χώρα μας καθηλωμένη στο παρελθόν. Ελάτε να ενώσουμε τις δυνάμεις μας για να κάνουμε μαζί το μεγάλο άλμα στο μέλλον. Διότι οι Έλληνες αξίζουμε καλύτερα. Και μπορούμε καλύτερα. Ας προχωρήσουμε με το κεφάλι ψηλά. Ας γράψουμε την δική μας ιστορία».\nΤο 2018 και στην 83η ΔΕΘ η χώρα θα χει όφελος να πάει ο Κυριάκος Μητσοτάκης ως Πρωθυπουργός.\nΓράφει ο Γιάννης Κουτσονάσιος, Γενικός Ιατρός, Γραμματέας ΝΟΔΕ ΝΔ Τρικάλων.


Νέα εκκίνηση για τον μετροπόντικα | Η ΚΑΘΗΜΕΡΙΝΗ\nΟ μετροπόντικας, που προχωράει με ταχύτητα 12-15 μέτρων την ημέρα, έχει ήδη διανοίξει τα πρώτα 100 μέτρα και στόχος είναι να φθάσει στον επόμενο σταθμό, στα Μανιάτικα, στο τέλος Αυγούστου.\nΤα προκατασκευασμένα κομμάτια της σήραγγας μεταφέρονται με βαγονέτα και τοποθετούνται σταδιακά.\nΗ διάνοιξη της σήραγγας πραγματοποιείται σε βάθος 25 μ. Οι 16 άνθρωποι που εργάζονται εκεί κινούνται σε έναν περιορισμένο χώρο. Ακόμα 8 τους υποστηρίζουν από την επιφάνεια.\nΟ μετροπόντικας που ανοίγει τη σήραγγα της επέκτασης του μετρό προς Πειραιά βρίσκεται σήμερα στη Νίκαια. Προχωράει με ταχύτητα 12-15 μέτρων την ημέρα.\n24 Μαρτίου, 2016 24.03.2016 • 08:35\nΣτα 25 μέτρα κάτω από τη γη, στο κέντρο της Νίκαιας, μια ομάδα 16 ανθρώπων δουλεύει σε βάρδιες για ένα έργο που θα αλλάξει τη ζωή της πόλης. Οι συνθήκες εργασίας δεν είναι και οι πλέον εύκολες: ο χώρος είναι περιορισμένος, η υγρασία έντονη, ο θόρυβος συνεχής. «Δεν ξέρεις αν είναι νύχτα ή μέρα, χάνεις την αίσθηση του χρόνου», λέει ο κ. Σταμάτης Νικολόπουλος, μηχανικός στην ομάδα επίβλεψης του έργου. Κανείς βέβαια δεν πρόκειται να εκτιμήσει τη δουλειά τους, οι περισσότεροι άνθρωποι πιστεύουν ότι σε αυτό το βάθος το έργο γίνεται χωρίς ανθρώπινη παρέμβαση. Κι όμως.\nΒρισκόμαστε μπροστά στον μετροπόντικα που «ξετρυπά» (κατά την αργκό των μηχανικών) τη σήραγγα της επέκτασης του Μετρό από την Αγία Μαρίνα προς τον Πειραιά. Η εκσκαφή δεν είναι άμεσα ορατή, το μόνο που ξεχωρίζει στη δεξιά του άκρη είναι ένας θάλαμος, με τον χειριστή του. Οι εργαζόμενοι –μηχανικοί, εργοδηγοί, εργάτες– δουλεύουν συντονισμένα στην επαναλαμβανόμενη ρουτίνα της εκσκαφής: το θηριώδες μηχάνημα προχωρά σήμερα περίπου 2,5 εκατοστά το λεπτό.\nΤα 36 έμβολα, μήκους 1,5 μέτρου, βρίσκονται περιμετρικά του μετροπόντικα, πιέζοντάς τον προς τα εμπρός. Στηρίζονται στο «σταθερό» κομμάτι του τούνελ, που κάθε τόσο επεκτείνεται με προκατασκευασμένα κομμάτια. Ενας δακτύλιος της σήραγγας μήκους ενός μέτρου αποτελείται από 6 μεγάλα και ένα μικρό τοξωτά κομμάτια.\nΜόλις ο μετροπόντικας προχωρήσει αρκετά, έρχεται ο ερέκτορας, ένα μηχάνημα που «βεντουζάρει» καθένα από τα τσιμεντένια κομμάτια του δακτυλίου και τα τοποθετεί στη θέση τους. Ενα βαγονέτο φέρνει τα επόμενα κομμάτια της σήραγγας. Τα έμβολα επανατοποθετούνται στη νέα άκρη του δακτυλίου και η εκσκαφή συνεχίζεται. Ενας τροχιοδιάδρομος περνά πάνω από τα κεφάλια μας, απομακρύνοντας με ταχύτητα πολτοποιημένο χώμα και βράχους, τινάζοντας παντού μικρές σταγόνες λάσπης.\n«Ο τροχιοδιάδρομος επεκτείνεται όσο προχωρά η εκσκαφή», εξηγεί ο κ. Νικολόπουλος, που είναι υπεύθυνος για τη λειτουργία του μετροπόντικα από την πλευρά της Αττικό Μετρό. «Αυτή τη στιγμή έχει μήκος 3,5 χλμ., μεταφέρει τα υλικά της εκσκαφής στο άκρο της σήραγγας, λίγο πριν τον (σ.σ. μελλοντικό) σταθμό Αγίας Βαρβάρας, από όπου απομακρύνονται με φορτηγά».\nΟπως εξηγούν ο διευθυντής της επέκτασης προς Πειραιά στην Αττικό Μετρό, Μανόλης Ουρανός και ο επικεφαλής του εργοταξίου της Νίκαιας, Κώστας Κίτσος, ο μετροπόντικας έπιασε και πάλι δουλειά στις 9 Μαρτίου. Προηγήθηκε ένα σημαντικό διάστημα απραξίας, λόγω ενός χρηματοδοτικού προβλήματος και, βεβαίως, των capital controls. «Ηδη ο μετροπόντικας έχει διανοίξει τα πρώτα 100 μέτρα και κινείται με ταχύτητα 12-15 μέτρων την ημέρα, η οποία σταδιακά θα αυξηθεί. Στόχος είναι να φθάσει στον επόμενο σταθμό, στα Μανιάτικα, στο τέλος Αυγούστου», εξηγεί ο κ. Ουρανός.\nΤα χρηματοδοτικά προβλήματα στο έργο, βέβαια, έχουν θέσει εκτός του αρχικού στόχου –ολοκλήρωσης το 2017– το χρονοδιάγραμμα κατά μία διετία. Η χρηματοδότηση δεν κινδυνεύει, καθώς το έργο ξεκίνησε στο ΕΣΠΑ και συνεχίζεται στο νέο ΕΣΠΑ. «Πλέον ο ανάδοχος (J&P ΑΒΑΞ, Ghella, Alstom Transport) δουλεύει σε όλα τα μέτωπα» λέει ο κ. Ουρανός. «Οι τρεις πρώτοι σταθμοί –Αγία Βαρβάρα, Κορυδαλλός και Νίκαια– είναι οι πιο προχωρημένοι. Στα Μανιάτικα αγωνιζόμαστε να ολοκληρωθεί η εκσκαφή του σταθμού πριν φθάσει ο μετροπόντικας. Να σημειωθεί ότι ο σταθμός στα Μανιάτικα δεν κατασκευάζεται με ανοιχτό όρυγμα (δηλαδή με εκσκαφή από την επιφάνεια προς τα κάτω), αλλά υπόγεια, καθώς δεν υπήρχε επαρκής χώρος.\nΟ σταθμός Πειραιά είναι δύσκολος τεχνικά, καθώς κατασκευάζεται δίπλα στη θάλασσα. Σε έξι μήνες υπολογίζουμε ότι θα ξεκινήσει η εκσκαφή, μετά την τοποθέτηση των διαφραγματικών τοίχων (σ.σ. που σχηματίζουν το περίγραμμα του σταθμού). Στο Δημοτικό Θέατρο, τέλος, έχει ξεκινήσει η σκυροδέτηση του σταθμού. Το έργο πλέον προχωρά και είμαστε χαρούμενοι που αυτές τις δύσκολες εποχές μπορούμε να λέμε και κάποια καλά νέα».\nΒίντεο: Εργασίες στο μετρό της Νίκαιας


5 βραδινές συνήθειες που καταστρέφουν το δέρμα\nΈνα καυτό, χαλαρωτικό ντους στο τέλος της ημέρας κι άλλες 4 βραδινές συνήθειες που ίσως δεν γνωρίζετε ότι βλάπτουν την επιδερμίδα.\nΥπάρχουν κάποιες βραδινές συνήθειες που πολλές από εμάς ακολουθούμε ευλαβικά αλλά, τελικά, βλάπτουν την επιδερμίδα μας. Ευτυχώς, υπάρχουν οι εναλλακτικές επιλογές αλλά και οι λύσεις για να διορθώσουμε τις φθορές που έχουν ήδη προκληθεί.\nΗ απλή ρουτίνα καθαρισμού του προσώπου\nΘα έχετε ίσως παρατηρήσει πως αν βάλετε λίγη λοσιόν με βαμβάκι στο πρόσωπό σας, μετά το ντεμακιγιάζ, το βαμβάκι θα γίνει και πάλι μπεζ υπονοώντας πως η επιδερμίδα τελικά, δεν είναι απόλυτα καθαρή. Τις περισσότερες φορές ένα basic προϊόν ντεμακιγιάζ δεν θα καθαρίσει εντελώς την επιδερμίδα, οπότε καλό θα ήταν να χρησιμοποιείτε κι ένα έξτρα σαπούνι για το πρόσωπο για να βεβαιωθείτε πως το πρόσωπο σου είναι εντελώς καθαρό.\nΗ λάθος επιλογή προϊόντων\nΞέρατε ότι το καθαριστικό προσώπου που χρησιμοποιούμε το πρωί για να ενυδατώσουμε την επιδερμίδα, αντενδείκνυται για το βράδυ. Ο λόγος είναι ότι το βράδυ το δέρμα χρειάζεσαι ένα προϊόν με βάση το λάδι που θα το προετοιμάσει για να αναζωογονηθεί κατά τη διάρκεια του ύπνου.\nΜε το κινητό στο κρεβάτι\nΌταν μιλάμε στο κινητό ακουμπώντας το στο πρόσωπό μας μεταφέρουμε βακτήρια από τη συσκευή στην επιδερμίδα, την οποία στη συγκεκριμένη περίπτωση έχουμε μόλις καθαρίσει. Αν πρέπει οπωσδήποτε να κάνετε αυτό το τηλεφώνημα, προτιμήστε να χρησιμοποιήσετε hands free, αλλά ο γενικός κανόνας είναι ότι πρέπει να αποφεύγουμε τη χρήση του τηλεφώνου λίγο πριν κοιμηθούμε.\nΜαλλιά που ακουμπούν στο πρόσωπο\nΕπειδή δεν λουζόμαστε κάθε βράδυ, συχνά πέφτουμε για ύπνο με υπολείμματα από τα προϊόντα styling να βρίσκονται ακόμα στα μαλλιά μας. Έτσι, κατά τη διάρκεια του ύπνου, καθώς αυτά ακουμπούν στο πρόσωπό μας, μπορεί να μεταφέρουν ρύπους και βακτήρια. Το καλύτερο είναι να τα πιάσετε με ένα μεταξωτό μαντήλι σε μία χαλαρή κοτσίδα πριν κοιμηθείτε.\nΤο ζεστό, χαλαρωτικό ντους\nΤο αγαπημένο σημείο της μέρας είναι για πολλές γυναίκες εκείνο το ζεστό ντους που διαρκεί παραπάνω από όσο θα έπρεπε. Όμως δεν είναι τόσο καλό για την επιδερμίδα, γιατί την ξηραίνει και μάλιστα σε υπερβολικό βαθμό. Οι ακραίες θερμοκρασίες, είτε ζεστές είτε κρύες, μπορούν να προκαλέσουν ανισορροπία στο δέρμα και να το αφήσουν εντελώς αφυδατωμένο.\nΗ "θεραπεία"; Μειώστε τον χρόνο του ντους σε 5 λεπτά, ή εναλλακτικά χρησιμοποιήστε χλιαρό νερό και όχι ζεστό. Μην ξεχνάτε να εφαρμόζετε μία καλή ενυδατική κρέμα αμέσως μετά.